HITNO! POSAO Administrativno tehnički Bečej - 39 aktuelnih poslova - Oglasi za posao Jooble\nPosao Administrativno tehnički Bečej\nDin Tehnik d.o.o.\n...Firma “ DIN Tehnik ” DOO iz Melenaca, se bavi tehničkim pregledom vozila. Zbog povećanja obima posla potreban nam je: TEHNIČKI KONTROLOR mesto rada Melenci Potreban broj izvršilaca: 1 Opis: Vrši identifikaciju vozila Vrši vizuelni pregled vozila...\nReferent za zaštitu životne sredine i uređenje javnih…\n...Referent za zaštitu životne sredine i uređenje javnih površina: (1 izvršilac) Uslovi: ~Stručna sprema: VII1 stepen stručne spreme – tehnički smer ~Posebni uslovi: Položen ispit B kategorije, položeni stručni ispit iz oblasti bezbednosti i zdravlja na radu i iz oblasti za...\n...fizičkih poslova pa do visoko-intelektualnih poslova. Za potrebe poslodavca iz Beograda tražimo radnike na radnom mestu: TEHNIČKO-ADMINISTRATIVNI REFERENT (Kać) Opis: - Potreban student-apsolvent ili nezaposleno lice za rad na poziciji tehničko-administrativnog referenta...\n...****@*****.*** Terenski komercijalista Firma Sauber Haus 023 doo raspisuje konkurs za više komercijalista, za terensku prodaju tehničke robe; potrebno je minimalno treći stepen srednje stručne spreme; radno iskustvo poželjno, minimalno tri meseca; od kandidata se oč...\n...puta mesečno, najčešće radnim danom, posle radnog vremena, u večernjim satima. Angažman nema terminsko niti vremensko ograničenje i tehnički i organizaciono je prilagođen tekućoj aktivnosti u prostoru. (Poslovni sastanci, online predavanja, vežbanje, ceragem terapija ...)....\nRukovodilac investicija i održavanja\n...čina održavanja i predlaganje promena · Izvršavanje administrativnih obaveza uz poštovanje svih važećih zakonskih propisa ·... ...~ Poznavanje rada u MS Office paketu ~ Poželjno poznavanje tehničkog crtanja ~ Aktivno služenje engleskim jezikom ~ Vozačka dozvola...\n...poslove u kuhinji i restoranu, - obavlјa i druge poslove iz delokruga svoga rada po nalogu rukovodioca poslova investicionog i tehničkog održavanja, - obavlјa i druge poslove po nalogu direktora Bolnice. IV ODGOVORNOST: - - za svoj...\nadministrativno tehnički poslovi po gradovima\nPoslovi administrativno tehnički\npomoćni kuhar Bečej\nmontažer nameštaja Bečej\nOdžaci radnik radnica\nadministrativno tehnički, Bečej


Video | Branas Divine World - Part 2\nSedmi decembar zaredom provodim u vašem društvu. Otud i utisak da sam vam sve već rekla na temu praznika i svega što ima veze sa\nNakon više od mesec dana od poslednjeg videa, stiže novo izdanje favorita! Ovaj put osvrćem se na proizvode i stvari koje sam volela tokom leta. Pričam\nNakon duge pauze, zadovoljstvo mi je da sa vama mogu da podelm drugi video na temu ”Potrošeni kozmetički proizvodi” (prvi možete pogledati OVDE). Reč je\nNovi video osvrt na moje mesečne favorite je tu. Čeka vas red mode, red kulture, umetnosti, kreativnih ljudi, korisnih sajtova i naravno kozmetike. Iskreno uživam\nNakon odluke da ponovo uvedem rubriku ”Mesečni favoriti”, dugo sam se premišljala da li da istu smestim na blog ili YT kanal. Na kraju, ovo\nVečerašnji post nije bio planiran. Međutim, kada mi je javljeno (hvala Nemanja i Ivane!) da je objavljen snimak mog predavanja sa Web Dana, skoro održane\nPretposlednja epizoda druge sezone serijala ”Izazovi radost” (zašto je pretposlednja saznaćete ukoliko pogledate video) od prvog do poslednjeg minuta posvećena je – radosti! Naime, u\nNeću dužiti sa tekstom jer sam vam već mnogo toga rekla u videu koji prati ovaj post. Da, tema vam je jasna iz naslova i\nSredinom marta, imala sam veliko zadovoljstvo da budem deo #FreeFromSpots BootCampa za jutjubere iz Srbije i Hrvatske. Čitav događaj organizovao je brend La Roche-Posay, a


OBAVIJEST POTROŠAČIMA NA PODRUČJU SPLITA ZA UTORAK 04.05.2021.\nObavještavaju se potrošači vode na području Splita, u ulicama Matoševa (od križanja s Prilazom Vl.Nazora do Zrinsko-Frankopanske) i Gundulićeva ulica (od križanja s Zrinsko- Frankopanskom do Mikačićeve) da će im zbog radova na vodoopskrbnoj mreži biti prekinuta opskrba vodom dana 04.05.2021. (utorak) u vremenu od 23:00 do 06:00 sati idećeg dana (srijeda-05.05.2021).\nNAPOMENA: AUTOCISTERNA SA PITKOM VODOM ĆE BITI PARKIRANA IZMEĐU ZRINSKO-FRANKOPANSKE I STARČEVIĆEVE ULICE


Krstajić uspravio TSC, rođendanska obaveza Voše – Navijaci Srbija\nNapravo senzaciju, ali "ne leti" – o Đokoviću biranim rečima! Italijanu je NOVAK NAJVEĆI "SKALP" u karijeri, sada na svom terenu igra za finale protiv Srbina i zna: "On je NAJBOLJI NA SVETU!"\nHome > Fudbal > Krstajić uspravio TSC, rođendanska obaveza Voše\nČetvorka usamljena na vrhu i sve veći jaz pri dnu superligaške tabele. Stoga se čini da oni koji imaju evropske ambicije i oni koji bi da se i sledeće sezone takmiče u Superligi već ulaze u period sezone u kojem kiksevi nisu dopušteni.\nTSC sa Mladenom Krstajićem na klupi nije doduše postavio izlazak u Evropu kao prioritetni cilj zbog kasnog paljenja u tekućoj kampanji, ali ako mu se ukaže šansa, oberučke će je prihvatiti. Krstajić je stabilizovao Topolski sportski klub, koji sve do derbija sa Crvenom zvezdom nije primio ni gol pod vođstvom novog šefa struke.\nSada će ipak biti na teškom ispitu, jer ide na noge Radničkom, koji je istina izgubio četiri od pet poslednjih ligaških mečeva na domaćem terenu i to sve istim rezultatom 1:0, ali setimo se da je u oktobru u Nišu pao i Partizan.\nPride, Radničkom dobro ide protiv TSC-a, na tri dosadašnja sudara upisao je dve pobede, u septembru je u Senti slavio sa 3:1. U međuvremenu se TSC ipak uspravio i svakako je favorit na Čairu. Radnički u ovaj duel ulazi kao devetoplasirani na tabeli sa 34 boda nasvom kontu, dok je TSC na sedmoj poziciji sa četiri boda više.\nVojvodina posle poraza u derbiju sa Partizanom dočekuje Javor i to bi morao da bude kec, mada pomalo brinu varnice na relaciji Nenad Lalatović – uprava kluba. Posle poraza u derbiju od Partizana, novosadski crveno-beli su pali na četvrto mesto na tabeli, pa im je trijumf protiv ekipe iz Ivanjice izuzetno bitan u nastojanju da se što pre vrate na treću poziciju. Pritom, Vojvodina je juče proslavila 107. rođendan i slavljenička žurka se očekuje u taboru Lala.\nŠto se tiče ostalih mečeva, očekuje se dosta duela koji bi mogli da imaju ogroman značaj u borbi za opstanak. Novi Pazar bi sa tri boda protiv Spartaka upisao treću uzastopnu pobedu na domaćem terenu i uplovio u mirnu luku. Inđija takođe ne bi smela da propusti šansu protiv Radnika, sa kojim tradicionalno dobro prolazi na domaćem terenu, mada Surduličani igraju mnogo bolje ove sezone.\nMačva ima poslednju šansu protiv Proletera, koji nije zatresao protivničku mrežu na šest od poslednjih sedam gostovanja. Metalac i Voždovac su bez prevelikog pritiska, mada Zmajevi na strani nisu pobedili još od 3. oktobra.\nTagged Radnički Niš Superliga TSC Bačka Topola Vojvodina\nDžumhur, Kolšrajber, Danijel, Baena… Moćna teniska ekipa stiže na beogradski čelendžer! Na TC Novak će SVE DA PRŠTI!


IZVINJENJE | /\n14/05/2012 · by blaeks\nPirati se izvinjavaju onima koji su dostojni izvinjenja. Jelena Jovanović izvinjenja moga piratskoga dostojna NIJE! Ne samo da nije dostojna izvinjenja već će se nakon ovoga povući glavom bez obzira a mi ćemo ostati jači za još jedan piratski ožiljak. Od kada sam se aktivno uključio u javni život nisam upoznao ljigaviju osobu od nje. Skupo sam platio ovo saznanje ali šta je tu je, čovek se uči dok je živ.\nIzvinjenje dugujem VAMA koji ste sticajem okolnosti trpeli uglavnom neprijatna prepucavanja između Jelene i mene. Jurcao sam po netu da gasim požar koji se zadesio u mom odsustvu (nema površnih slika već moje ime i tema predavanja). Problem se desio eksplozijom nekontrolisanog ega Jelene Jovanović i njenom intenzivnom samoporomocijom odmah nakon dobijanja piratskog priznanja i to na moj obraz i moje lično zalaganje za nju, na međunarodnom nivou!\nEvo kako se sve zakomplikovalo:\nJelenu sam primetio na netu pre nekih dve-tri godine. U tom periodu sam pojačao interesovanje za eksterne grupe ljudi jer je to pametno za uspeh piratskog pokreta. Kako smo i ona i ja ekstravertne osobe otvorene za nove stvari, početkom ove godine je počela saradnja na piratskoj agendi. Jelena je u prvih par nedelja pokazala neverovatnu preciznost, motivaciju i agilnost. Do tada nisam radio sa profesionalcem takvog kalibra i snage. Ona sjajno komunicira sa medijima, konstruiše sliku i jednostavno ZNA kako mediji dišu. Jelena je prosto neko ko ima decenijsko iskustvo na tom polju. Na žalost NIKO od aktivnih pirata nije imao ništa, ni jednim svojim glasom, protiv kada sam je potpuno autokratski “ubacio” u – well, skoro sve pore piratskog pokreta (i međunarodno). Sada kada pozivam na razum i uklanjanje malignog tkiva iz pokreta koji se još formira (zbog čije je samopromocije razvoj usporen) odjednom samoproklamovana “reprezentativana” grupa na izolovanim mejl listama traži gals, ističu se funkcije koje praktično formalno i dalje ne postoje.\nKonstantno se isključuje velika lista više od 60 Pirata koji su lično meni na telefonski poziv u Jeleninom prisustvu izjavili da ŽELE da se aktivno uključe u rad pokreta. Pored toga sve vreme pod Jeleninim uticajem se rad Piratskog pokreta skreće u interne mail liste i sklanja od očiju javnosti. Ona čak ima problem i sa javnim istupanjem na mail listi istaknutoj na našem sajtu: https://groups.google.com/forum/?fromgroups#!forum/piratska-general\nTekst jedne od mojih poruka internim “piratskim” grupama:\npolitička evolucija mi je ovih godina postala jasna. i lepo se vidi u šest slika.\nima ona najpoznatija srpska krilatica za politiku… da ne flejmujem sad.\nnemačka piratska evolucija\nosnivač nemačkog piratskog pokreta, Kristof Leng (Christof Leng): https://upload.wikimedia.org/wikipedia/commons/2/2f/Christof_Leng.jpg\naktuelni izglasani lider nemačke pp, Sebastian Nertz: http://images.computerwoche.de/images/computerwoche/bdb/1851606/890x.jpg\nsrpska demokratska evolucija\njedan od najvećih careva kojeg je demokratska Srbija dala skoro: http://www.dodaj.rs/f/2I/T7/4ofml0j7/najveci-car.jpg\naktuelni najveći car kojeg je demokratska Srbija još skorije dala i više puta izglasala: http://eizbori.com/wp-content/uploads/2012/04/boris-tadic-ds-bilbord.jpg\nsprska piratska evolucija\nosnivač piratskog pokreta u .rs: https://blaeks.files.wordpress.com/2011/06/fuck_off-002.jpg?w=480&h=360\n(trenutni?) budući? lider pp u .rs: http://www.blic.rs/data/images/2012-04-19/236881_jelena-jovanovic-piratska-partija-foto-milos-peric-0011_ff.jpg?ver=1334880302\nPirati okupljeni oko Piratske partije Srbije su čestiti mladi ljudi koji uglavnom nisu imali iskustva sa politikom kao ni ja, ali su oni koji imaju petlju da se bore za nešto novo i dobro u komplikovanoj zemlji kao što je Srbija gde je možda preko potrebno nešto potpuno drugačije. To niko od nas tačno ne zna. Kao i sve ostalo, zajedno sa Srbijom i piratskim pokretom, sve direktno zavisi od vere pojedinaca koji drže do tih bitnih stvari.\nPozivam vas da se aktivno uključite u Piratski pokret jer je Piratski pokret otvoren za sve nas koji verujemo da nema potrebe da taktiziramo među sobom, verujemo da je marketing jako destruktivan po inteligenciju i jako nas vređa. Piratski pokret je za sve nas koji se ne foliramo da u nekoj organizaciji postoje samo lepe stvari. Ljudi, mi živimo u Srbiji u kojoj ćemo uskoro morati lopove ponovo motkama da isterujemo iz vlade. Nema mesta za foliranje i površni populistički marketing sada! Uključi se i bori se za sebe jer ljudi kao Jelena ne ostavljaju mesta za otvoreno i ravnopravno društvo. Dole elitizam! Naplje bolesni ego manijaci!\nThis entry was posted in acting, in serbian, infopolicy and tagged jelena, jovanović, partija, piratska. Bookmark the permalink.\nEvo kako pirati u Srbiji od blata prave slobodu! »\n9 thoughts on “IZVINJENJE”\nAuuu, bre. Šta se dešava sa vama svima, ljudi??? Aleksandre, pročitao sam poslednju prepisku na mailing listi i iz tvojih mejlova pršti bes i vatra. O’ma se izduvaj i pretvori tu negativnu energiju u konstruktivno razmišljanje. Ovo sam napisao najdobronamernije jer te NIKADA nisam pročitao ili čuo ovakvog a čitao sam te i slušao te više puta. Ne ličiš mi na sebe u onoj prepisci, pa neka si sto puta u pravu. Mislim za sebe da sam misleći dvonožac i kada pročitam sve ovo mislim da možete širokim masama da selujete neozbiljnije nego što zaista jeste. Jbg, kontam da internih problema ima u svim strankama, udruženjima i organizacijama, ali oni nisu toliko transparentni (a evo i zašto). Glavu gore i lagano! Veliki pozdrav i podrška za sve pirate!\nBullshit! Ti kocis piratski pokret. I tvoji control freak gestovi. U tvoje liderstvo nemam poverenja i dokle god si ti na celu PP, ja svoj glas necu dati.\nJer sutra ces biti na nekoj celnoj funkciji ne daj boze i prosipaces svoje ludilo po drugima…\nto kaže čovek koji:\n– je ispalio za prošlogodišnji PPI GA\n– umrežavao piratske facebook fan strane da bi reklamirao svoj komercijalni sajt\n– uzimao si mene za autokratu kada ti je bilo potrebno da ti mojim uticajem obezbedim gajbu u centru grada just for phun.\nAjd ne smaraj, da te je sramota da se javljaš spammeru.\nPingback: Što ja volim ankete « Malo zakeralo\nmislim da trebate to rijesit u 4 oka,a ne javno.\nPingback: Jak piratski zaveslaj napred! « open source thinking\nU čemu je stvar sa tom evolucijom?\nzar nije jasno iz slika?


Znamo za jadac (3. epizoda) | Andrea Kane\nby Andrea Kane · May 2, 2018\n„Na internetu može da se nađe sve i svašta“, izgovara kao zaključak frontmen benda koji možete da poslušate ako ničim izazvani ukucate na Tjubu „Trideset“ ili „O tebi“. On je ujedno i u ulozi voditelja emisije „Bunt Rok“ zbog čega neću prestati da ih prozivam sve dok u sledećoj sezoni ne dovedu nekoga za koga zaista možemo da kažemo da je roker, a da se Muzej rokenrola u Zaječaru ne uruši još pre nego što je udaren temelj.\nIz teksta u tekst nalazim potrebu da se pravdam što imam ovakvo mišljenje, pa ću naglasiti da nemam ništa protiv Borisa Bakalova, čak smo se i upoznali na Lejk festu u Nikšiću pre neku godinu. Delio sam smeštaj sa celim bendom, a oni nisu ni znali da sam overio u jednoj od soba, a kada su me videli, ljubazno su se izvinili zbog buke i ponudili me kafom. Dakle, siguran sam da je on u svom privatnom životu, koji se ne prikazuje na RTS-u svake srede u 21:50, zaista roker i da ima staru majicu AC/DC koju nosi kad ide u šljivik, ali njegova muzička karijera nije reprezentativna za ovakvu vrstu emisije gde se, navodno, promoviše alternativni zvuk i rokenrol.\nSve ovo govorim zbog uvodnog dela treće emisije „Bunt Rok Festivala“ u kojoj Branka Glavonjić i on raspravljaju, čitajući sa kartica, o promovisanju mladih rokenrol bendova, upoređujući to sa vremenom osamdesetih i devedesetih, da bi Boris izjavio kako su „te neke velike korporacije počele da uvode tu neke restrikcije“ i kako internet više nije mesto gde bendovi mogu da se promovišu, pa onda sledi zaključak da je emisija „Bunt Rok Festival“ pravo mesto za ostvarivanje ove ideje, jer na internetu može da se nađe sve i svašta, pa i pesma o devojci koja ne želi da ima trideset. Realno, da nije interneta i autoplej opcije na Tjubu, kada bi 6,339,417 (i rečima: šest miliona trista trideset devet hiljada četiristo sedamnaest) ljudi poslušalo pesmu „O tebi“? Dajte, ljudi, nemojte nas ložiti, znamo za jadac!\nOvaj uvod sam progutao, jer je nakon njega usledio nastup benda „Crveni Karton“, sa kojim sam radio intervju za „Muzički Džep“. Iako nisam neki ljubitelj ovakve vrste panka, neizmerno cenim i poštujem iskustvo i rad koji je ovaj bend uložio u svoju muziku. Dovoljno je da pogledate spisak gradova i lokala koji su overili svojom svirkom, pa da zaključite da vam nije potreban RTS da biste se probili na sceni. Najkorisniji deo emisije je onaj posvećen razgovoru sa Stevanom Pavlovićem, gitaristom benda, i prikazivanju njihove karijere i iskustva koje oni imaju kao pank rok bend iz Kruševca koji se izborio za svoje mesto na centralizovanoj domaćoj sceni.\nVođen iskustvom iz prethodne emisije mislio sam da će nakon ovakvog otvaranja uslediti niz kvalitetnih bendova i nastupa za pamćenje i da ću još jednom morati da skinem šešir i ukažem poštovanje ovoj emisiji, ali desilo se sve suprotno od toga, desilo se ono što potajno priželjkujem – opet sam bio u pravu, što me raduje na ličnom nivou, ali me ni malo ne čini srećnim što autori jedne ovakve emisije imaju tako malo sluha za dobru muziku. Hej, vi RTS borci za rokenrol scenu, plaćeni iz budžeta novcem građana, hvala vam na vašem radu, ali znamo za jadac!\nAko iko od članova takmičarskih bendova ovo čita, predlažem mu da stane već ovde, jer u ostatku teksta neće pročitati ništa dobro o sebi i svojoj muzici (osim možda Saboraca). Ova emisija je bila ubedljivo gora i od prve, tamo je makar „Aleja Velikana“ zazvučala drugačije, pa čak je i traljavi „The End is Near“ interesantniji od tri benda koja su prikazana u ovoj emisiji. Verujem da autori „Bunt Rok Festivala“ nisu razmišljali o kontraproduktivnosti svoje emisije, jer ako su ovo bendovi koji, po njihovim rečima, zaslužuju promociju i podršku, onda je bolje da se svi lepo prebacimo na elektroniku ili da rezervišemo mesto u separeu nekog od IDJ klubova. Ako ovu emisiju gleda bilo koji mladi muzičar i pomišlja kako i on želi da ovako svira na RTS-u, da bi ga gledali njegovi mama i tata (koji su pred razvodom), „Bunt Rok“ je već uzeo maha. Ako je do ove emisije, imaćemo čitavu generaciju užasno nekreativnih pozera koji će rasterati svaku buduću publiku.\nDovoljno je da poslušate „Centipedes“ pa da se uverite koliko „Bunt Rok“ greši u izboru bendova. Kapiram da je jedini pravi razlog što su se pojavili u emisiji to što su iz Loznice, sigurno je prijemnik u prošlu sredu pikovao povećanu gledanost iz ovog kraja; klasično su se okoristili jednim srednjoškolskim bendom zarad svoje gledanosti i izgovora da su „učestvovali bendovi iz cele Srbije“. Ovi klinci su zaista deca i sjajno je što provode slobodno vreme svirajući i družeći se na ovaj način, ali ovako nikada neće skapirati koliko im je muzika bezvredna, nepotrebna, dosadna i glupa. Iako su iznikli iz kaver benda, oni i dalje zvuče kao da sviraju obrade, nijedan deo pesme nije originalan, a tekstovi su im kao da su ih prevodili gugl translejtom od svojih uzora. Takvih bendića ima i previše, a ako baš žele tu karijeru, neka obrate pažnju na čačanski bend „RNDM“, koji je zahvaljujući njihovom producentu doživeo uspeh i ogromnu fejsbuk podršku, koja se potpuno urušila nakon što su izgubili prava nad prethodnim imenom „Random“. Ako žele da budu srednjoškolski boj-bendić koji će im omogućiti malo popularnosti, veći ego i mogućnost za peting posle svirke, neka uče od onih koji su već postigli sve to, ali neka ne nasedaju na podvalu da je to bunt ili božemetesačuvaj rok, jer nije, a teško da će ikada i biti u ovom svetu, makar dok RTS ne postane MTV.\nDa ne bude da je moja reč najvažnija, evo malo jutjub komentara podrške iz Loznice za Lozničane.\nZa bend „RAMPA“ je možda već kasno, jer oni su previše uložili u svoju „autorsku“ muziku i sada je jedini izlaz da prekinu sa sviranjem, skinu sve albume objavljene na „Super mesto bez šećera“ i posvete se ozbiljnom slušanju muzike. Sa obzirom da su iz Pančeva, ne mogu da kažu da nemaju od koga da nauče, jer dovoljno je da poslušaju „Buč Kesidi“ ili da pitaju „Ljubičice“ za savet i verujem da će im to biti dovoljno da uvide u kojoj su zabludi. Istina, to su isto klinci, sviraju bolje nego što se to očekuje od nekoga njihovih godina, pevač stvarno ima vokalčinu, imaju kvalitetnu opremu, a i spot za pesmu „Sam“ im je vizuelno prilično dobar (iako je krajnje dosadan i neoriginalan), ali očigledno je da nemaju ideju ili makar jasnu svest šta rade. Mislim da prvo pitanje koje bendovi moraju sebi da postave je o čemu je ova pesma? Super je kada nešto nastane iz džemke, na to se lako nalepi neki stari tekst i eto stvari od 3-4 minuta koja uz jedan solo i malo kraći uvod može da postane video-singl, ali nameće se pitanje čemu? Zašto bi iko ikada napravio ovakvu pesmu i još je sa puno sigurnosti i volje svirao drugim ljudima, a u najgorem slučaju putovao od Pančeva do Beograda, sa sve opremom, kako bi svirao u emisiji „Bunt Rok Festival“? To se zove traćenje potencijala, jer da ova emisija ima imalo smisla, „RAMPA“ ne bi prošla ni početnu selekciju, ni rampu na parkingu studija. Da, internet i napredak tehnologije su omogućili ovakvim bendovima da postoje i objavljuju svoju muziku, ali RTS nikako ne bi smeo da im pruži pažnju, jer je apsolutno ne zaslužuju. Pored krajnje nezanimljivih aranžmana i muzike koju ćete čuti u drugačijim varijacijama čim uključite „S radio“, tekstovi su im najveći problem i u njima se vidi koliko su pesme šuplje i nepostojane. Tu nema apsolutno ničega što bi privuklo pažnju i bilo vredno slušanja, jer te pesme ne govore ni o čemu.\nBesmislenost tekstova nas dovodi do pobednika treće emisije – „Lion Haze i Saborci“. Prilično sam se obradovao kada je u najavi rečeno da se Lajon Hejz bavi repom od 11 godine i da će sada sa bendom da izvede pesmu „Manifestacija“, verovao sam da je za sve te godine čovek ispekao zanat, ali ispostavilo se da je jedini verodostojan stih u njegovoj pesmi onaj koji kaže da „mozgom nije izašao iz vrtića“, jer ne sećam se kada sam poslednji put čuo đetinjiji rep, nešto toliko prežvakano i bušno sa svih strana da se zaista pitam da li ovi ljudi slušaju išta drugo sem sebe. Da stavimo po strani to što su pobedili, ništa drugo se i nije očekivalo u ovakvoj konkurenciji, plus kostimografija oko koje su se potrudili je značajno pomogla da se ublaži manjkavost pesme, ali stvarno ne mogu da shvatim koncept emisije „Bunt Rok Festival“ koja u jednoj epizodi dovede Smoke Mardeljana, a onda u sledećoj za pobednika biva proglašen izvođač koji se istripovao da je reper samo zato što može dovoljno brzo da izrecituje svoje tekstove. Lepota repa je u lirici, u zvučnosti reči i melodijama koje određeni glasovi daju kada se spakuju u celinu, što je posebno izazovno u slučaju srpskog jezika. Pesma „Manifestacija“ je primer za odsustvo svih karakteristika dobrog repa – loš tekst, nikakav flou, neubedljiva priča. Ako se RTS diči promovisanjem kvaliteta, kako je onda moguće da je u program pušten tip koji, bez imalo blama, izgovara: „gde žive meni dragi ljudići“. Ljudići?! LJUDIĆI!!! I ‘ajde da obratimo pažnju samo na taj deo i upadljivo ispadanje iz bita dok lomi reč „buržoazije“, što valjda daje za povod žiriju da okarakteriše pesmu kao angažovanu (o čemu bih morao ceo jedan tekst da ispišem da bih objasnio kolika je ovo uvreda za bilo koga ko zaista piše angažovane tekstove). Ako znate za jadac, onda znate i da ovo nije dobar rep.\nGostujući članovi žirija su u ovoj emisiji bili pravi artisti u žongliranju izjavama i političkoj korektnosti, a zahvaljujući komentarima Miroslava Miše Aleksića konačno sam shvatio kako iko može decenijama ne samo da sluša Boru Čorbu, nego i da svira sa njim. Odgovor je u tome da je on zapravo gluv, pa to objašnjava zašto mu se sviđaju svi bendovi koji su nastupili.\nnajbolji komentar na Tjubu\nDrago mi je da su Maja i Vukašin znatno slobodniji u komentarima, a to posebno važi za Vukašina koji je u ovoj emisiji govorio baš ono što ti bendovi moraju da čuju, jer nakon njegovih reči više nemaju izgovor da im niko nije rekao u čemu greše. Ne bih se složio sa njegovim komentarom za „Saborce“, jer oni su razlog što ova emisija nije bila totalni promašaj, ali sve više poštujem njegov stav, jer ovakvim bendovima ne treba tapšanje po leđima i komentari „bravo, svaka čast“, a sigurno nisu zaslužili promociju i podršku, pa u celom ovom fijasku neko mora da kaže – hajde da se ne lažemo, znamo za jadac.\nTags: Boris BakalovBranka GlavonjićBunt RokBunt rok festivalCentipedesLion Haze i SaborciLoznicaPančevoRadio televizija SrbijeRampaRTS\nNext story Pod svetlima Gernike\nPrevious story Koliko si bunt rok? (2. epizoda)


IACBG | Nedelja međunarodnog obrazovanja - događaji\nNedelja međunarodnog obrazovanja - događaji\nU okviru Nedelje međunarodnog obrazovanja organizuje se dosta događaja širom sveta sa ciljem promovisanja akademske razmene, obrazovanja u inostranstvu, razmene ideja i proslavljanje naših različitosti koje dovode do napretka u oblastima znanja. Više o ovim događajima možete saznati na stranicama http://iew.state.gov i http://educationusa.state.gov . Na ovim stranicama vam navodimo samo nekoliko događaja u okviru cele sedmice koji će moći da vam budu od velike koristi u procesu daljeg istraživanja mogućnosti studiranja u inostranstvu.\nCentralni online događaj je besplatni online sajam koledža CollegeWeekLive koji se organizuje 15. novembra od 10:00 do 22:00 po beogradskom vremenu. Više o ovom događaju saznajte na ovoj stranici - http://iacbg.org/sr/vesti/online-razgovori-sa-koledzima-u-sad-15-novembar .\nInteraktivni program o procesu prijema na univerzitete i koledže u Americi na društvenoj mreži Facebook organizuje se 16. novembra od 15:00 do 16:00 po beogradskom vremenu. Pridružite se tačno na vreme, pošto je u pitanju jedan od događaja uživo! Više detalja dostupno je na stranici https://www.facebook.com/events/1888123364849412/ .\nNaše kolege iz Azerbejdžana organizuju online savetovanje o testovima SAT i GRE - 13. i 14. novembra, od 14:00. Link za SAT webinar 13. novembra je https://zoom.us/j/112837242, a za GRE 14. novembra https://zoom.us/j/181866996 .\nKolege iz Ukrajine domaćini su online savetovanja o prijavljivanju na škole prava u Americi - priključite se 15. novembra od 15:30 na stranici https://zoom.us/webinar/register/WN_6KodQ2s2TteVdhtnqrvHFA .\nŠto se događaja uživo tiče, u Beogradu vas očekuju dve prilike da saznate više o studiranju u Americi.\nCentralni događaj je Sajam američkih koledža 19. novembra u okviru kojeg će vam više od 35 nekadašnjih studenata sa američkih institucija predstaviti svoje obrazovanje i iskustva sa studija. Ovaj besplatni događaj namenjen je budućim studentima i njihovim roditeljima, jer će odgovori nekadašnjih studenata biti od koristi svima. Osim toga, pojedine institucije američkog obrazovanja iz svog ugla predstaviće i pojedini roditelji, tako da i sa te strane možete da čujete više o studiranju i životu u Sjedinjenim Državama. Više detalja i prijava za ovaj besplatni događaj u Beogradu dostupni su na stranici http://iacbg.org/sr/vesti/diplomci-predstavljaju-studiranje-u-americi-19-novembar .\nBesplatno grupno savetovanje o finansiranju osnovnih studija u Americi na koledžima i univerzitetima organizujemo u subotu, 18. novembra od 12:00 u kancelariji i 14:00 online. Prijava je dostupna na stranici https://goo.gl/forms/OEhmJgf2zEqyep8k2 . Savetovanje će biti od koristi svim srednjoškolcima i roditeljima koji planiraju obrazovanje u Americi, a nisu sigurni šta sve postoji od resursa za finansiranje te ideje.\nVerujemo da će vam svi ovi događaji, ili barem deo njih, biti od koristi tokom daljeg procesa pretraživanja mogućnosti daljeg obrazovanja u Sjedinjenim Američkim Državama i na ostalim lokacijama širom sveta.


Kompozitne plombe | Dental Plaza - Stomatološka ordinacija\n1. Šta su to kompozitne plombe?\nKompozitne plombe, tj. „bele“ plombe služe kao ispuni za zube oštećene karijesom, pukotinom ili prelomom. Izuzetnih su estetskih i mehaničkih karakteristika, pa se odlučno uklapaju sa prirodnom bojom zuba.\n2. Od kojih materijala se izrađuju bele plombe?\nKompozitni ispuni, kako im i samo ime kaže, izrađuju se od grupe materijala koji se nazivaju kompoziti. To su savremeni materijali dobrih mehaničkih karakteristika koji imaju veliku upotrebu u stomatologiji. Osim samih ispuna u cilju nadoknade izgubljene zubne supstance, mogu se koristiti i za izradu faseta, korekcije boje i oblika zuba.\n3. Koje su prednosti kompozitnih ispuna u odnosu na amalgamske?\nNeprestani rad na usavršavanju i razvoju novih estetskih (belih) plombi je gotovo u potpunosti potisnuo iz upotrebe takozvane crne, odnosno amalgamske plombe. Njihova osnovna razlika je u estetskim karakteristikama, jer se kompozitne plombe savršeno uklapaju sa bojom prirodnih zuba. Još jedna prednost je u načinu vezivanja sa prirodnim zubom, gde takođe kompozitne ispuni imaju veliku prednost.\nOne se vezuju za zub i fizički i hemijski, te tako vraćaju zubu skoro njegovu prirodnu čvrstinu. Amalgamske plombe se vremenom mogu širiti i time izazvati pucanje zuba, a i njihova veza sa zubom je slabija.\n4. Kako izgleda procedura postavljanja kompozitne plombe?\nPrva faza prilikom postavljanja kompozitne plombe jeste preparacija kaviteta. To podrazumeva pripremu zuba, tj. pravljenje prostora za kompozitni materijal. Preparacijom kaviteta se uklanja karijes, a ukoliko je kvar stigao blizu pulpe (živca), posebni premaz se postavlja radi njegove zaštite. Zatim se zub priprema za postavku plombe i kompozitni materijal se postavlja u slojevima, dok se u potpunosti ne nadoknadi zubna supstanca.\n5. Koliko poseta stomatologu je potrebno za izradu kompozitne plombe?\nBele plombe se izrađuju u samo jednoj poseti stomatologu. U slučajevima kada tome prethodi lečenje zuba, ona se broj poseta povećava.\n6. Da li kompozitnom plombom mogu promeniti oblik prednjih zuba?\nKompozitni materijali se takođe koriste za izradu kompozitnih faseta na prednjim zubima. Ovim postupkom se mogu vršiti male korekcije oblika i boje prednjih zuba. Ove fasete se jednostavno izrađuju i uz dobro održavanje nakon toga mogu trajati dugo i imati izuzetno lepe estetske karakteristike.\n7. Koliko traje kompozitna plomba?\nTrajanje belih plombi zavisi od više faktora i zavisiće od toga da li su ispoštovane sve procedure prilikom njene postavke. Dugotrajnost samog ispuna zavisi i od kvaliteta kompozitnog materijala, jer nije isto da li se koriste jeftiniji ili skuplji kompozitni materijali. Stomatoloska ordinacija Dental Plaza koristi najkvalitetnije bele plombe renomiranog proizvođača. Takođe, lokacije plombe na zubu, kao i njena veličina mogu uticati na vek trajanja. Plombe koje nadoknađuju velike površine zuba su sklonije pucanju.\n8. Kako se održavaju bele plombe?\nNe postoje nikakve posebne instrukcije kada je reč o održavanju kompozitnih plombi. Najbitnije je održavati adekvatnu oralnu higijenu i slušati dalje uputstva svog stomatologa. Dental Plaza tu je da vam pojasni sve nedoumice kada je održavanje oralne higijene u pitanju.\n9. Kada je vreme za zamenu kompozitnih plombi?\nDotrajale kompozitne plombe koje treba zameniti uglavnom karakeriše postojanje zjapa između samog ispuna i zidova zuba. Ovakvi prostori predstavljaju predilekciona mesta za nakupljanje hrane i pojavu karijesa. Svakako, ovo nije pravilo u svakom slučaju, tako da je najbolje konsultovati se sa svojim stomatologom koji će vas najbolje posavetovati.\n10. Da li postoje neke kontraindikacije za postavljanje ovakvih ispuna?\nNe postoje nikakve kontraindikacije za izradu kompozitnih ispuna. Ograničenja mogu biti ukoliko nedostaje velika količina zubne suspstance, pa je u tom slučaju indikovano neko dugotrajnije rešenje kao što je krunica.\n11. Kolika je cena kompozitnih ispuna?\nCena samog kompozitnog ispuna zavisi od veličine ispuna, odnosno koliko zubnih površina se njime nadoknađuje. Stomatoloska ordinacija Dental Plaza garantuje vrlo povoljne cene, za koje ćete dobiti ispune od najkvalitetnijih savremenih kompozita.


Meštanima ovih sela u Vojvodini Hrvatska I DALJE blokira granicu\nIako je za saobraćaj otvoren hrvatski granični prelaz Ilok ka Bačkoj Palanci, zatvoren je ostao drugi, manji. Pa tako stanovnici Vizića i Neština do grada za koji su vezani i poslom i školom i bolnicom, putuju svakodnevno po 200 kilometara, preko prvog sledećeg mosta na Dunavu u Novom Sadu, iako je Bačka Palanka udaljena samo 10-ak kilometara.\nGranica se Hrvatskom pravi probleme meštanima ovih sela\nDok polako ali sigurno nedavna blokada granica između Srbije i Hrvatske silazi sa naslovnih strana i najvažnijih vesti, to ne bi trebalo da bude slučaj sa još uvek aktuelnim mukama meštana nekoliko pograničnih sela na Dunavu.\nIako Bačku Palanku i most na Dunavu mogu da vide sa seoskog pobrđa, meštani Vizića i Neština, do posla, škole i lekara s druge strane reke, moraju da obilaze pola Fruške Gore. Zbog dugog puta i troškova prevoza već drugu nedelju polovina od 58 đaka iz oba sela ne ide na nastavu u Bačku Palanku.\n- Deca bi morala da ustanu u četiri sata da bi u pola osam stigli na nastavu preko Novog Sada i da bi se posle nastave vratili oko šest uveče što bi mene koštalo oko 2.500. dinara - kaže Saša Šmitran iz Vizića.\nAutobusa u selu nema, a umesto petnaest minuta kolima kroz Hrvatsku put im je nekoliko desetina puta duži. Stariji su se zbog posla privremeno preselili. Od graničnog prelaza Neštin, meštani istoimenog sela s jedne i Vizića s druge strane, do Bačke Palanke deli tri kilometra kroz hrvatsku teritoriju i dva granična prelaza. To što je granični prelaz na mostu na Dunavu otvoren njima ne rešava problem, jer je prvi prelaz kilometar odavde i dalje zatvoren.\n- Puštaju kad hoće, zatvaraju kad hoće, ne možemo ni kod lekara, ni deca u školu, 200 kilometara obilazimo, sad su pustili most u Bačkoj Palanci da mogu Iločani da pazare, mi opet ništa - kaže Dušan Miklušev iz Vizića.\nUmesto preko Novog Sada neki skraćuju put preko Dunava. Do skele u Banoštoru je oko 20 kilometara, nešto više od Begeča s druge strane do Bačke Palanke. Moraju, kažu, muka ih naterala.\n- Goreo mi je stan pa sam morao da sređujem papirologiju u Bačkoj Palanci, jako veliki problem, sto kilometara, 600 dinara skela - rekao je meštanin Neština Ljubomir Rokić.\nSkelom u opštinskom vozilu dolaze i odlaze i dve učiteljice u sela, apotekar i pacijent na dijalizu. Zbog đaka od petog do osmog razreda stići će ovog vikenda i nastavnici iz matične škole u Bačkoj Palanci.\n- Nastava će biti nadoknađena subotom i nedeljom, dolaziće nastavnici koji će nadoknaditi propuštemo gradivo po utvrđenom rasporedu - rekla je Dinva Tankosić, učiteljica OŠ "Vuk Karadžić" u Neštini.\nOpstanku i boljem životu u zadžepku dve države, meštani Neština i Vizića koji su teritorijalno u Sremu, a administrativno u Bačkoj, nadaju se tek kad se reši decenijski problem i napravi novi most na Dunavu između srpskih obala.


TC-WD 200/150 - Stolna brusilica suvo/mokro\nKupite Stolna brusilica suvo/mokro TC-WD 200/150\nStolna brusilica suvo/mokro\nBroj artikla 4417242\n4 gumene stope za bezbedno stajanje i niske vibracije\nRobusna i kompaktna metalna struktura za dug radni vek\nPodesivi prozor za zaštitu od varnica, bez potrebe za dodatnim alatom\nVeliki podesivi oslonac za širok opseg primena\nVeliki rezervoar za vodu otporan na koroziju\nOsovina sa kuglični ležajevima bez zazora za precizan rad\nUključuje disk za grubo brušenje\nUključuje disk za mokro brušenje, niske brzine i fine granulacije\nZaštitne haube koje su zatvorene sa strana za bezbedan rad\nDa li želite da pročitate tehnički list sa podacima, pre nego što odaberete uređaj? Možete proveriti najbitnije podatke za Stolna brusilica suvo/mokro TC-WD 200/150 ovde:\nMaks. Snaga (S2 | S2time) 250 W | 30 min\nBrzina praznog hoda suvog brusnog točka 2980 min^-1\nBrzina praznog hoda mokrog brusnog točka 134 min^-1\nTočak za suvo brušenje 150 mm x 32 mm\nGranulacija točka za suvo brušenje 36\nPrečnik brusnog diska za mokro 200 mm x 20 mm\nGranulacija točka za mokro brušenje 200\nEinhell TC-WD 200/150 brusilica za suvo/mokro brušenje je praktična kombinacija koja se može koristiti za suvo i mokro brušenje, što je čini idealnom za uradi-sam entuzijaste. Ova brusilica se može koristiti za oštrenje svih vrsta sečiva, burgija, makaza ili noževa. Robusna kompaktna metalna konstrukcija osigurava da brusilica ima dug radni vek, a veliki rezervoar za vodu je napravljen od materijala koji je otporan na koroziju. Veliki podesivi radni oslonci su od pomoći pri raznim primenama, dok osovina sa kugličnim ležajevima bez zazora omogućava postizanje preciznih rezultata. Iz sigurnosnih razloga, postoji prozor za zaštitu od varnica koji se može podesiti bez ikakvog alata, kao i zaštitne haube koje su bočno zatvorene. Četiri gumene stope upijaju vibracije i osiguravaju čvrst i bezbedan položaj tokom rada. Ovaj proizvod dolazi sa diskom za grubo brušenje i diskom za mokro brušenje, niske brzine i fine granulacije.\nOvde ćete naći uputstva za rad i liste podataka za Stolna brusilica suvo/mokro TC-WD 200/150.\nTehnički crtež sa delovima TC-WD 200/150.jpg\nUputstvo TC-WD 200/150.pdf


Vlada Crne Gore i kompanija Montenegro erlajns negirali su u četvrtak uveče informaciju objavljenu u jednom crnogorskom dnevnom listu da će avio-kompanija Etihad iz Dubaija, nakon što preuzme crnogorskog nacionalnog avio-prevoznika, njegovo sedište preseliti u Beograd.\nU reagovanju na tekst podgoričkih "Dnevnih novina", Biro za odnose s javnošću Vlade Crne Gore i Sektor medija centar i marketing Montenegro erlajnsa naveli su u zajedničkom saopštenju da bi im "bilo zadovoljstvo kada bi mogli da potvrde da je od svega što su 'Dnevne novine' danas objavile tačna makar fotografija uz tekst".\n"Nažalost, nije. Na fotografiji na stranama 16 i 17 poleće Foker 100 registaracije 40-AOT, koji je prizemljen", dodaje se u sopštenju, dostavljenom Tanjugu.\nVlada u Podgorici i Montenegro erlanjs su poručili da su, "kao i ranije, na raspolaganju ako taj medij bude odlučio da, u skladu sa Kodeskom novinara Crne Gore, proveri kafanske priče pre objavljivanja".\n"Dnevne novine" su u četvrtak objavile da se predstavnici Etihada nedavno sastali sa čelnicima Vlade Crne Gore sa kojima su razgovarali o mogućoj kupovini Montenegro erlajnsa, te da je tom prilikom usmeno predstavljen jedan od planova Etihada, kojim bi sedište crnogorskog avio-prevoznika bilo preseljeno iz Podgorice u Beograd, dok bi broj radnika bio drastično smanjen sa 450 na 120 zaposlenih.


PAT POZICIJA Zašto Škotska neće tako skoro organizovati referendum o nezavisnosti\n18:56h JEZIVE SCENE NA STADIONU Danca reanimiraju na terenu, sudija plače, igrači se hvataju za glavu\n18:55h HOROR U KOPENHAGENU: Borba za ŽIVOT Kristijana Eriksena! Igrači obe ekipe u SUZAMA! VIDEO\n18:53h KAJA OSTOJIĆ SE TOPI OD LJUBAVI: Proslavila rođendan dečka FUDBALERA, ne odvaja se od njega i iskazuje nežnost JAVNO! (VIDEO)\n18:52h OVO JE ČOVEK KOGA JE PROGUTAO KIT: Opisao je užas koji je preživeo, a biolog je objasnio kako je to bilo uopšte moguće! VIDEO\n18:44h NOVAK JE FENOMEN, MI SRBI SMO PONOSNI I SREĆNI! Piksi se javio iz Japana: Đoković i Jokić su pokazatelj VREDNOSTI jedne zemlje!\nRUSIJA OSTAJE BEZ VEČITOG LEDA: Zemlja tone, kuće se ruše, a sve to zbog 16\t16\nNOVI BAJDENOV GAF: Zalutao u britanski restoran na samitu G7! Pitanje gostiju 34\t34\nKAKAV PAĆENIK Istovario 80.000 novčića na travnjak: Ovo ti je poslednja 45\t45\nOTAC PRONAŠAO SINA POSLE 58 GODINA: Otet kad je bio dete! Plakao je svako 5 5\t107\nOSVETA BIVŠEG NAREDNIKA: Kako je neotesana vojničina KGB 10 godina dostavljao 4\nPRONAĐENO TELO DEVOJČICE (6) KOJU JE OTAC VEZAO ZA SIDRO I UTOPIO: Traga 3\nGADAFIJEV SIN SAIF AL ISLAM NAJAVIO POVRATAK NA POLITIČKU SCENU: Želi da 15\t15\nČUDNA ZVERKA: Ovaj sisar ima 4 penisa i istovremeno može da koristi dva 4\nTINEJDŽER OJADIO NEMAČKE ŽELEZNICE: Da nije bilo tuče dve grupe mladića 1\nKsenija Prodanović\t 11.05.2021. 19:35h\nŠkoti su ravnomerno podeljeni po pitanju nezavisnosti zbog čega će ova pat pozicija potrajati.\nIstraživanja javnog mnjenja u protekle tri godine pokazala su da je škotska javnost ravnomerno podeljena na one koji su za ostanak u Velikoj Britaniji i one koji žele nezavisnost. Prošlonedeljni lokalni izbori za škotski parlament su to potvrdili. Iako Škotska nacionalna stranka (SNP) nije uspela da osvoji apsolutnu većinu, stranke koje podržavaju nezavisnost (SNP i Zeleni) imaju 72 od 129 mesta u parlamemntu.\nŠkoti su praktično glasali dva puta. Prvi put za takozvane konstitutivne članove škotskog parlamenta, a potom i za regionalne predstavnike čija su mesta proporcionalno raspoređena kako bi osigurala ravnotežu u parlamentu. Poslanici iz redova stranaka koje su za nezavisnost Škotske osvojili su polovinu glasava i na prvom i na drugom glasanju.\nPolarizaciji Škotske dodatno je doprineo Bregzit, piše u Gardijanu Majkl Kiting, profesor politike na Univerzitetu Aberdin. Sa razlazom Britanije i EU, oni neodlučni sada su se "odlučili" za nezavisnost, dok je manji broj neoodređenih za uniju.\nfoto: EPA / ROBERT PERRY\nSNP i Zeleni sada izborni rezultat vide kao jasan mandat za pokretanje drugog referenduma o nezavisnosti. Unionisti sada ne mogu da kažu da je ovo pitanje izlišno jer je podela u društvu očigledna. Uz to, Škotska ima prava na samoopredeljenje, a to pravo je iskorišćeno na referendumu 2014. kada je ipak više birača glasalo za ostanak u uniji.\nSa druge strane, unionisti smatraju da nije pravi trenutak za novi referendum jer je od prethodnog prošlo svega nekoliko godina, a zemlja je i dalje pogođena pandemijom porone. To, navodi Kiting, kratkoročno može da prođe ali treba se podsetiti da SNP zagovara glasanje na referendumu tek kada kriza prođe.\nNacionalisti imaju problem što ne postoji jasna većina onih za nezavisnost i nema garancija da će im drugi referendum proći iako je 62 posto Škota na referendumu za izlazak Britanije iz Evropske unije glasalo za ostanak. I pored toga, Bregzit je otežao put ka nezavisnosti jer će sa Škotskom u EU i Britanijom van, postojati takozvana "tvrda" granica između UK i Škotske posle decenija jedinstvenog tržišta na Ostrvu.\nŠkotska vlada je navela da će od Vrhovnog suda tražiti dozvolu za raspisivanje referenduma. Ako do toga dođe, sva je prilika da će Sud proceniti da Zakon o Škotskoj navodi da je unija između Škotske i Engleske pitanje rezervisano za Vestminster (britanski parlament). U tom slučaju, za očekivati je da će britanska vlada odbiti da odobri novi referendum.\nSNP je jasno stavio do znanja da neće kršiti zakon i organizovati referendum po ugledu na unilateralni katalonski pokušaj osamostaljenja jer su, za razliku od Katalonaca, svesni da je jedini put ka međunarodnom priznanju preko Ujedinjenog Kraljevstva.\nČak i ako škotska vlada nađe način da organizuje striktno savetodavni referendum (čitaj "ispitivanje javnog mnjenja") Vestminster neće reagovati kao španske vlasti i poslati policiju. Po svemu sudeći, samo će ga ignorisati.\nfoto: EPA/ STRINGER\nBritansku vladu, piše Kiting, Škotska veoma brine zbog čega planira da direktno ulaže u lokalne vlasti i privatna tela i bajpasuje Holirud (škotsku vladu). A ta sredstva imaće vrlo jasno istaknut žig "unije".\nSa druge strane, novca nema dovoljno i sve što bude delovalo kao trošak na Škotsku moglo bi da iznervira (i otuđi) birače konzervativaca u postindustrijskim gradovima severne Engleske.\nZanimljivo je što su engleski birači indiferentni na mogućnost škotske secesije, ali im veoma smeta bilo šta što "miriše" na specijalni tretman Škota ili osnaživanje škotskog uticaja.\nOvakva pat pozicija, navodi profesor Kiting, mogla bi dugo da potraje, u svakom slučaju do opštih izbora u Ujedinjenom Kraljevstvu 2023. ili 2024. godine. A osim ako ne dođe do ozbiljnog pomeranja sa pola-pola pozicije, ozbiljni političari sa obe strane neće pokušavati da ubrzaju rešavanje ovog pitanja.\nBRITANSKI SUPERČETVRTAK: Izbori u Engleskoj, Velsu... Posebno važni oni u Škotskoj\nŠKOTI PRETE REFERENDUMOM, LONDON ĆUTI: Zašto saradnici Borisa Džonsona ćute?!\nREZULTATI IZBORA U ŠKOTSKOJ PRST U OKO DŽONSONU: Nacionalisti osvojili većinu, Nikola Stardžen obećala novi referendum!\nKAMERE SNIMILE ZASTRAŠUJUĆI TRENUTAK NA HIMALAJIMA: Planinari zastali da se odmore, a onda se pokrenula OGROMNA LAVINA\nMOSKVA PROGLASILA NERADNE DANE ZBOG KORONE: Gradonačelnik doneo nove mere zbog rasta novozaraženih\nJEZIVE SCENE NA STADIONU Danca reanimiraju na terenu, sudija plače, igrači se hvataju za glavu 4\nHOROR U KOPENHAGENU: Borba za ŽIVOT Kristijana Eriksena! Igrači obe ekipe u SUZAMA! VIDEO\nRUSIJA OSTAJE BEZ VEČITOG LEDA: Zemlja tone, kuće se ruše, a sve to zbog veoma zabrinjavajuće pojave VIDEO 16\t16\nNOVI BAJDENOV GAF: Zalutao u britanski restoran na samitu G7! Pitanje gostiju ga nije iznenadilo! VIDEO 34\t34\nKAKAV PAĆENIK Istovario 80.000 novčića na travnjak: Ovo ti je poslednja rata alimentacije! Mama i ćerka uradile nešto sjajno VIDEO 45\t45\nveoma dirljiv susret\nOTAC PRONAŠAO SINA POSLE 58 GODINA: Otet kad je bio dete! Plakao je svako ko je video ovaj snimak VIDEO 5 5\t107\nRat Špijuna 2\nOSVETA BIVŠEG NAREDNIKA: Kako je neotesana vojničina KGB 10 godina dostavljao najpoverljvije informacije NATO pakta 4\nDOMINACIJA!!! ĐOKOVIĆ U EPSKOM MEČU SRUŠIO NADALA NA ROLAN GAROSU: Novak u nedelju za titulu igra protiv Cicipasa! VIDEO 408\t17.9k\nEMOCIJE, APLAUZI, OVACIJE... Pogledajte momenat kada Jokić podiže MVP trofej! TRENUTAK ZA ISTORIJU! (VIDEO) 39\t863\nIRINA UDARA KONTRU! Sveti se Kim zbog BIVŠEG DEČKA? Starleta uhvaćena sa Ronaldom dok je bio sa MANEKENKOM!\nOLGA TRDI DA ZBOG PROFESORA NE MOŽE DA POLOŽI POSLEDNJI ISPIT, ANGAŽOVALA JE I ADVOKATA: Evo šta on kaže\nANA KORAĆ ZAPALILA DRUŠTVENE MREŽE, NE NOSI GORNJI DEO ODEĆE! Sve je BJESNULO, muškarcima neće biti dobro!\nBARBARA JE PROŠLA PAKAO, ĆERKA (13) JOJ JE UMRLA OD TUMORA NA MOZGU: Onda se desilo neviđeno čudo! (VIDEO)\nKAKVO BAHAĆENJE! Baka Prase napravio RAČUN u klubu od 254.330 RSD, pa polivao SKUPOCENI SAT ALKOHOLOM! (FOTO)\nBRZE VESTI 12.06.2021. 15:55\nANDRIJA MILOŠEVIĆ NASMEJAO INTERNET DO SUZA: Glumio Novaka Đokovića, Jelena aplaudirala i sve je bilo URNEBESNO! (VIDEO)


TV Banat / U TOKU RADOVI NA IZGRADNJI KANALIZACIONE MREŽE U PAVLIŠU\n14:16 PETAK, 10. 04. 2020. - 14:16 Izvor: Grad Vršac / TV Banat\nPoštujući propisane mere Vlade Srbije,radovi na komunalnoj infrastrukturi u naseljenom mestu Pavliš nastavljaju se i tokom vanrednog stanja.Radove je danas obišla gradonačelnica Vršca, Dragana Mitrović.


BUDUĆNOST CRVENE ZVEZDE: Sa tri kadeta u timu pobeđeni omladinci Totenhema - Domaći fudbal, Fudbal, Evrokupovi, The Best Of\nHotSport»Domaći fudbal, Fudbal, Evrokupovi, The Best Of»BUDUĆNOST CRVENE ZVEZDE: Sa tri kadeta u timu pobeđeni omladinci Totenhema\nBUDUĆNOST CRVENE ZVEZDE: Sa tri kadeta u timu pobeđeni omladinci Totenhema\nRedakcija| 2019-11-07T17:01:41+01:00\t7. nov 2019. 17:02|0 komentara|FK Crvena zvezda\nOmladinska selekcija Crvene zvezde savladala je Totenhem rezultatom 2:0, a svoju ulogu u još jednom velikom evropskom trijumfu koji su crveno-beli ostvarili, imali su Vladimir Miletić i Mateja Bačanin, po uzrastu – kadeti.\nUprkos tome što najstariji fudbaleri u Omladinskoj Ligi šampiona mogu da budu 2000. godište, Slavoljub Đorđević je na jučerašnjoj utakmici imao čak trojicu fudbalera rođenih 2003. godine. Svoj doprinos na terenu imali su Miletić i Bačanin, a utakmicu sa klupe je posmatrao čuvar mreže selekcije koju sa klupe predvodi Marko Neđić i jedan od najtalentovanijih čuvara mreže u našoj Omladinskoj školi- Marko Ćopić.\nBez treme, straha i veoma hrabro, baš onako kako karakteriše duh Crvene zvezde sa klupe su u igru ušli Miletić i Bačanin. Posle nekoliko čvrstih duela, videli su da fudbalski ne odudaraju od gostiju iz Londona, bez obzira na to što su mlađi od njih. Kao sjajna potpora za generaciju naših omladinaca, doprineli su tome da se ostvari još jedan veliki trijumf\nVladimir Miletić, vezista rođen 2003. godine u Brusu, koji je ove sezone postigao nekoliko fenomenalnim golova udarcima sa distance, ističe da na terenu ne oseti razliku u godinama.\n– Ovo je bilo veliko iskustvo za mene. Zahvalio bih se stručnom štabu na šansi i nadam se da sam uspeo da opravdam poverenje Slavoljuba Đorđevića. Sjajno sam prihvaćen od igrača iz omladinskog tima, daju mi podršku na treninzima, savetuju me i sve to pozitivno utiče na mene. Dao sam sve od sebe, kao i uvek što dajem za dres Crvene zvezde i mogu da obećam da će tako biti i u budućnosti. Drago mi je što smo uspeli da pobedimo Totenhem i što smo timski odigrali sjajnu utakmicu. Verujem da će biti još razloga za slavlja u budućnosti – istakao je Miletić.\nMateja Bačanin, napadač rođen 2003. godine u Smederevu je u potpunosti prekomandovan u omladinsku selekciju našeg tima da igra sa godinu ili dve starijim fudbalerima, što dovoljno govori o njegovom talentu.\n– Debitovati u Ligi šampiona je izvanredan osećaj. Atmosfera je bila odlična. Bilo je uživanje igrati za naš tim. Ekipa je juče dala sve od sebe da pokaže da smo rano otpisani zbog utakmice u Londonu. Vredno smo radili i spremali se za utakmicu. Atmosfera je bila odlična i u svlačionici, a to se pokazalo na utakmici. Prekomandu u omladinsku selekciju osećam kao veliku odgovornost i čast. Na meni je da budem još bolji i da se maksimalno posvetim, jer samo predanim radom, voljom i htenjem se može stići do uspeha. Želim da napredujem ka krajnjem cilju, a to je postanem prvotimac Crvene zvezde – rekao je Bačanin.\nTreći je Marko Ćopić, golman koji će tek da pokaže svoj raskošan talenat.\nTAGOVI: Crvena Zvezda, Totenhem Hotspur


SDA POZITIVNO ODGOVORILA: Raduje nas da je SDP konačno shvatio da moramo imati zajednički nastup u RS-u – Mreza\nDodaju da će sve ideje koje će doprinijeti jačanju države Bosne i Hercegovine i njenih institucija omogućiti snažniji ekonomski razvoj i iskorak na euroatlantskom putu imati bezrezervnu podršku SDA, pa tako i mogućnost zajedničkog nastupa u entitetu RS.\nPoziv SDP-a na okupljanje svih probosanskohercegovačkih stranaka u entitetu RS ideja je koju SDA propagira već godinama, ali za koju u prošlosti, nažalost, upravo SDP nije imao razumijevanje i interes, saopćili su danas iz SDA.\nSDA nikada nije odbijala učešće u projektima koji su dobri za državu Bosnu i Hercegovinu, a naročito u onim projektima za koje se sama zalagala. Spremni smo da o zajedničkom nastupu u entitetu RS razgovaramo sa svim političkim strankama koje prepoznaju tu potrebu – naveli su.\nDodaju da će sve ideje koje će doprinijeti jačanju države Bosne i Hercegovine i njenih institucija i omogućiti snažniji ekonomski razvoj i iskorak na euroatlantskom putu, imati bezrezervnu podršku SDA, pa tako i mogućnost zajedničkog nastupa u entitetu RS.\nSpremni smo i na formiranje širokog patriotskog fronta koji bi se na državnom nivou suprotstavio retrogradnim i secesionističkim snagama – zaključili su iz SDA.\nDa li smijete mobitelom snimiti saobraćajni prekršaj i snimak dostaviti policiji? Evo šta zakon kaže!


Festival srpskog filma fantastike | N1 Srbija\nFilmovi fantastike, reditelj Američkog nindže, šetnja zombija i trka za Koskara\n10.10.2019. |08.48 >08.51 |\nFestival srpskog filma fantastike održaće se po 13. put, u Studentskom kulturnom centru Beograda, od 17. do 20. oktobra.\ntakmičarskom programu biće prikazana 34 kratka filma iz Srbije, zemalja bivše Jugoslavije i drugih zemalja sveta, dok će u informativnom programu, van konkurencije, biti prikazano još tridesetak, najavio je tim Festivala.\nPored domaćih filmova, publika će moći da gleda naučnofantastičke, fantastičke, fantazijske i horor filmove iz Hrvatske, Slovenije, Bosne i Hercegovine, SAD, Kanade, Rusije, Kine, Velike Britanije, Irske, Španije, Portugalije, Andore, Francuske, Belgije, Holandije, Danske, Finske, Češke, Italije, Grčke, Izraela, Iraka, Malezije, Južne Koreje, Perua, Argentine.\nKratkometražni filmovi iz domaće, regionalne i inostrane takmičarske selekcije nadmetaće i ove godine za nagradu "Koskar".\nDomaći filmovi će se boriti za "Koskara" u kategoriji najboljeg filma, najboljeg scenarija, i najboljih vizuelnih efekata, a ove godine i za najbolju režiju. Filmovi iz drugih zemalja bivše Jugoslavije nadmetaće se u kategoriji najboljeg regionalnog filma, a ostvarenja iz drugih zemalja u kategoriji najboljeg stranog filma.\nO nagradama će odlučiti žiri: Feti Dautović, filmski i TV producent, Nikola Majdak, animator i režiser i Ivana Panić, producentkinja.\nNa konkurs Festivala srpskog filma fantastike stiglo je 78 filmova, od čega 31 domaći, sedam iz drugih zemalja bivše Jugoslavije i 40 iz sveta. Filmove za takmičenje odabrali su selektor domaće i regionalne selekcije Jovan Ristić i selektor inostrane selekcije Mladen Milosavljević.\nU informativnom programu biće prikazana tri domaća dugometražna filma fantastike, od kojih dva premijerno. Jedan od njih, "Čuj mali čoveče" Marka Žunića biće predstavljen publici na otvaranju Festivala, 17. oktobra.\nLjubiteljima horora i fantastike predstaviće se gosti iz Hrvatske Luka Hrgović i Dino Julius kratkim filmom "Slice of Life", smeštenim u isti "filmski univerzum", kao i kultni "Blade Runner".\nBiće prikazan i film "Shocker", specifična monodrama s elementima fantastike u kojoj je glavni lik ženska verzija "Džokera".\nBiće prikazana i trosatna selekcija omladinskih i dečijih filmova fantastike "BUDUĆNOST JE STIGLA", s Revije filmskog stvaralaštva dece i omladine Srbije. Program je napravljen u saradnji sa Centrom amaterskog filma Srbije, Filmskim centrom Srbije i Jugoslovenskom kinotekom.\nU sklopu Festivala srpskog filma fantastike, u subotu 19. oktobra održaće se šesti "Belgrade Zombie Walk". Cilj "Štenje zombija" je da promoviše Festival i skrene pažnju na značajne segmente filmske umetnosti: masku, šminku i specijalne efekte.\nFestival srpskog filma fantastike organizuje se uz podršku Ministarstva kulture Srbije.\nfilmski festival naučna fantastika horor zombi šetnja\nKejt Blančet predsedava žirijem 77. venecijanske Mostre 00:00 h\n00:00 h | Showbiz\nU Kuću slavnih primljeni Dipeš mod, Notorious B.I.G, Vitni Hjuston... 15.01.2020.


Sajam domaćih proizvoda Rudo 2017 | Priboj 033\nSajam domaćih proizvoda Rudo 2017\nU petak 10. marta 2017. godine počeće 3. međunarodni Sajma domaćih proizvoda Rudo 2017 i trajaće do nedelje 12. marta 2017. godine. Organizatori najavljuju da će ovogodišnji sajam sa brojem izlagača, ponudom i propratnim sadržajima premašiti prethodna dva, te da će značajno doprinijeti promociji preduzetništva, tradicionalnih zanata ali i opštine Rudo i Drina-Tara regije, koja je i ove godine u središtu samog sajama.\nTokom tri dana, koliko će sajam trajati ove godine, biće predstavljen bogat prodajno-izložbeni ali i kulturno-umjetnički sadržaj koji će zadovoljiti raznolike ukuse posjetioca samog sajma.\nSajam će ove godine otvoriti Ambasador Džonatan Mur (Jonathan Moore), šef Misije OSCE-a u Bosni i Hercegovini, a prisutnima će se obratiti Rato Rajak, načelnik opštine Rudo i Danica Nešević, ispred Stalne radne grupe za regionalni ruralni razvoj jugoistočne Evrope.\nU okviru prodajno-izložbenog dijela, posjetioci mogu da očekuju raznovrsnu ponudu proizvoda ručne radinosti, hrane i pića, meda i ljekovitog bilja, ručno izrađenih odjevnih predmeta, predmeta za domaćinstvo i unikatnih suvenira koji nose pečat domaćeg, tradicionalnog i koje odlikuje kvalitet a koje će predstaviti izlagači iz Srbije, Crne Gore i Bosne i Hercegovine.\nPrvi dan sajma biće održana tradicionalna degustacija kolača, pripremljenih od strane žena iz Rudog koje će se i ove godine takmičiti za nagradu Najbolji kolačić, predstavljanje granta za razvoj biznisa marginalizovanih grupa žena koji će se dodjeljivati od strane USAID/PPMG i opštine Rudo, sastanak načelnika opština iz regije, edukacija za pčelare i panel diskusija za srednjoškolce „Od hobija do posla“, dok će osnovci iz regije pedstaviti svoje radove u okviru nagradnog konkursa „Reciklirane mašine – Roboti budućnosti“. Na kraju dana biće održano takmičenje neafirmisanih bendova.\nDrugog dana sajma biće održano takmičenje u spremanju riblje čorbe, predavanje za malinare i žene kao i svečana večera za izlagače na sajmu sa modnom revijom. Za ljubitelje narodne muzike, drugog dana biće upriličen i kraći koncert, nakon kojeg će biti održana komedija „Došljo“ u izvođelju Admira Šehovića iz Sarajeva.\nTrećeg dana sajma biće dodjeljene zahvalnice izlagačima i izvlačenje nagrada za kupce na sajmu sa ceremonijom zatvaranja sajma. Bogat fond nagrada za kupce, učesnike i izlagače obezbjeđen je od izlagača i velikog broja sponzora sajma.\nPZ „Uvac-Rudo“, jedan od sponzora sajma, jednom malinaru, srećnom učesniku predavanja (najsrećnijem u izvlačenju) za malinare dodjeliće 1200 sadnica maline sorte willamet iz matičnog zasada Uvac.\nSajam organizuje Javna ustanova za turizam i sport Rudo u saradnji sa širim organizacionim odborom kojeg čine predstavnici javnih ustanova iz Rudog, lokalne samouprave, nevladinih organizacija i preduzetnika.\nFinansijski sajam su podržali Javna ustanova za turizam i sport Rudo i Stalna radna grupa za regionalni ruralni razvoj (SWG) u Jugoistočnoj Evropi u okviru Projekta „Podrška regionalnoj saradnji i izbalansiranom teritorijalnom razvoju zemalja Zapadnog Balkana u procesu približavanja evropskim integracijama“ uz finansijsku pomoć Evropske unije.\nNe propustite da posjetite Sajam domaćih proizvoda Rudo 2017.\nRUDO: SLAVKO svaki dan ide pred ŠKOLU, ali ne DOZVOLJAVAJU mu da uđe: Nezapamćen slučaj kršenja prava mladića sa autizmom PRED SUDOM\nTags:\tRudo, Sajam, Sajam domaćih proizvoda Rudo 2017


Hrišćani, završićete u paklu | Markus Maki\n← Gej brakovi, niste valjda ludi\nBesplatni restorani →\nHrišćani, završićete u paklu\nMožete biti pravoslavci, katolici, anglikanci, mormoni, protestanti. Šta god da ste, vaša crkva vas neće zaštititi, bog će vam svejedno direktno suditi. To vam govori jedan stari, provereni ateista, ali koji sluša šta vi govorite i samo vam vraćam vaše reči nazad. Ja sam vaše crno ogledalo.\nMene niste ubedili da postoji Jahve, ne verujem da je Isus Hrist njegov izaslanik ili njegov drugi oblik, nema dovoljno istorijskih dokaza da je Hrist čak i kao običan čovek postojao, ne izgleda mi verovatno da je nakon smrti vaskrsnuo. Ali, to je sve moj problem. Ako Jahve postoji, on postoji verovao ja ili ne i sudiće mi šta god ja mislio o njemu i kako se radi o predobrom i prepametnom biću, neće mi uzeti za zlo što nisam u njega verovao. Nije bog, tvorac Svemira, valjda iskompleksiran. Ako sam bio dobar otićiću u raj, u suprotnom u pakao. A ja se trudim da budem dobar, nezavisno od njegovog postojanja, nezavisno od nagrade ili kazne.\nNego, šta ćemo sa vama? Vi u njega verujete, vi morate da se držite 10 zapovesti. Vi morate da izbegnete svih 7 smrtnih grehova. I kako vam u tome uspeva? Isus Hrist kada se obraćao narodu, govorio je da ne postoji niko između njega, dakle boga i bilo kog čoveka. Da je on, bog, dao svima slobodnu volju i mogućnost izbora i da vam svako može reći šta god želi. Vlastelin, kralj, komšija, žena, pop, dete, mudrac, glupak, sudija, policajac, bilo ko, ali da poslednju odluku uvek vi donosite. A bog će suditi da li ste izabrali ka dobru ili ka zlu. Nema opravdanja nikada. Jeste li krali, jeste li varali u braku, jeste li bili gordi ili ste se prežderavali. Ako jeste, večna vatra. Čak iako je pop rekao da se može, čak iako je država pustila zakon da se može. I još vam je Isus rekao da će biti onih koji će se postaviti između vas i njega i da morate da odolite tom iskušenju, jer će on vama suditi, a ne popu ili političaru koji se se tu ugurali. Dakle, bili ste obavešteni na vreme. Ne možete ni na šta da se vadite. Hrist je bio veoma precizan, on je rekao pratite mene i samo mene, samo ja i vaša savest vas mogu odvesti u carstvo nebesko.\nPa kako vam je na putu ka nebu? Rekao bih vam da je mrka kapa. Da ja imam daleko veće šanse za rajem od vas. Jer vi svaki dan kršite prvu i drugu zapovest jer slušate državu, a ne boga. U stara vremena, kada nije bilo demokratije, bog je opraštao, jer sila boga ne moli, kralj vas je zarobio, a vi niste imali izbora, nego ste morali da slušate, jer je kralj ubijao za neposlušnost, a bog je znao da nema dobra ili zla kada nema slobodnog izbora. No, danas, vi kada glasate, vi ste se udružili sa đavolom, vi ste dobrovoljno pristali da budete deo sistema u kome prisilom većine, oni koji se ne slažu sa vašim odlukama moraju to da poštuju, samo zato što im vi i država tako namećete. Dakle, kada država šalje u rat, a vi glasali, vi ste odgovorni za smrt, dakle kršili ste 6. zapovest, ne ubij. Kada ste glasali da može porez, prekršili ste 8. zapovest, ne kradi. Da ste sedeli kod kuće i da niste glasali, bog bi vam skoro oprostio. Kažem skoro, jer Isus je uz to i rekao da ne prima lenjivce u raj, da morate svim silama da se borite da spasite ljude oko vas da ne sagreše. Dakle, morate političarima da ukažete da ne smeju da vladaju nad ljudima, da ne primenjuju silu, jer je bog rekao šta je dobro, a šta nije, a ne ljudski vladar da to propisuje. Jedini ljudski zakoni koji smeju da obavezuju ljude, to su privatni ugovori koje su ljudi dobrovoljno sami potpisali. Demokratski zakoni to svakako nisu, jer sa njima se manjina ne slaže, oni nisu dobrovoljno potpisani. Drugo je sad, političari u demokratiji ne ubijaju za mišljenje, tako da imate izbor, smete da im kažete šta mislite. Vaša je hrišćanska obaveza da ih vratite na put spasenja.\nVeoma mali broj vas tako radi. Da, sedmog ste januara bacali slamu i orahe u ćoškove vaše kuće i pojeli ste prase i tu vam se završila vera. Vi ne verujete u Hrista. Ili ako verujete, onda bi trebalo jako da se uplašite za vašu budućnost, jer vaš je cilj carstvo nebesko, a ne ovozemaljsko, a šta činite da do toga dođe? Ništa. Strašni sud će se desiti veoma brzo, probudite se ima još vremena. Ništa ja nisam izmislio, samo sam primenio vaša učenja na vaše akcije i pokazao sam da ste grešnici. Ne znam, možda ja grešim, možda će bog biti blaži od mene u svom sudu. Čisto sumnjam, ali vi rizikujte ako mislite da ja preterujem.


Oglasio se i srebrenički protojerej Mlađenović: Ne znaju značenje riječi četnik | N1 BA\n28.01.2020. |19:59 >20:04 |\nSrebrenički protojerej Aleksandar Mlađenović reakcije na fotografije učenika koji veličaju četnike u prostorijama škole nazvao je "okrestriranim medijskim napadom Bošnjaka" navodeći da je to "posljedica neznanja o značenju riječi četnik i njihove uloge u istoriji".\nPotez grupe srebreničkih osnovaca kritikovali su, između ostalih, potpredsjednik bh. entiteta Republika Srpska Ramiz Salkić i glavni imam Medžlisa Islamske zajednice u Srebrenici Damir Peštalić.\nCetnici su branili srpski narod, kaze pop, a zaboravlja da kaze da su unistavali i zatirali sve sto nije srpsko, pa i Srbe koji im se u tome nisu pridruzili.\nJedino rjesenje za Bosnjake su privatne skole!!!\nOtvoriti privatne skole I uciti svoju djecu!!!


Kurti i Osmani zajedno izlaze na izbore: Objavljen sporazum između Pokreta Samoopredeljenje i Inicijative - Povezane vesti - Naslovi.net\nKurti i Osmani zajedno izlaze na izbore: Objavljen sporazum između Pokreta Samoopredeljenje i Inicijative\nVršilac dužnosti kosovskog predsednika Vjosa Osmani i šef Pokreta Samooprdeljenje Aljbin Kurti potpisali danas sporazum o zajedničkom izlasku na vanredne parlamentarne izbore 14. februara, koji je objavio Reporteri. Sporazum između Pokreta… »\nKurti i Osmani zajedno na parlamentarnim izborima\nPokret Samoopredeljenje (PS) i Lista Vjose Osmani danas su ozvaničili sporazum za zajednički nastup na prevremenim parlamentarnim izborima zakazanim za 14. februar ove godine, a Osmani je i zajednički kandidat za predsednika Kosova. Sporazum su… »\nPokret Samoopredeljenje (PS) i Lista Vjose Osmani su ozvaničili sporazum za zajednički nastup na prevremenim parlamentarnim izborima, zakazanim za 14. februar ove godine, a Osmani je i zajednički kandidat za predsednika Kosova. Sporazum su potpisali… »\nKurti kandidat za premijera, Osmani želi biti predsjednica\nPostigli smo dogovor o ciljevima pravne države bez korupcije, za društvo sa zdravstvom i obrazovanjem, rekao je lider Pokreta Samoopredjeljenje. Lider Pokreta Samoopredjeljenje Albin Kurti i privremena predsjednica Kosovo Vjosa Osmani zvanično su u… »\nVršiteljica dužnosti predsednika Kosova Vjosa Osmani i lider Pokreta Samoopredeljenje Aljbin Kurti potpisali su u četvrtak, 14. januara, sporazum o zajedničkoj listi s kojom će izaći na prevremene parlamentarne izbore 14. februara. "Postigli smo… »\nKurti kandidat za premijera, Osmani cilja mesto predsednika\nPRIŠTINA: Lider Pokreta Samoopredeljenje Aljbin Kurti i Vjosa Osmani zvanično su potpisali sporazum o zajedničkom učešću na vanrednim parlamentarnim izborima 14. februara. Kurti je danas na konferenciji koju je održao zajedno sa Vjosom Osmani rekao… »\nVršilac dužnosti predsednice privremenih prištinskih institucija Vjosa Osmani biće kandidat za poslanika na listi pokreta Samopredeljenje, na vanrednim parlamentarnim izborima zakazanim za 14. februar. Osmanijeva je sa vođom pokreta Samoopredeljenje… »


Infoverzum: Završen Serbia Open - Novakova godina\nZavršen Serbia Open - Novakova godina\nNovak Đoković drugi put šampion Serbia Opena!\nNovak Djoković je čini se u životnoj formi i čisto je pobedio španca Felisijana Lopeza posle dva seta.\n27 uzastopna pobeda u 2011 godini upisana za Novaka Djokovića.\n"Zahvaljujem se svima koji su me podržavali ove nedelje i zbog ove publike vredi se vraćati u Beograd i igrati na ovom turniru. Ovo je bilo treće izdanje Serbia Opena, verujem bolje od prethoda dva, i uradićemo sve da u narednom godinama podignemo kategoriju turnira, što bi nam garantovalo još više tenisera iz svetskog vrha.\nČestitam Lopezu na sjajnom turniru i finalu. Ja sam bio inicijator njegovog dolaska u Beograd, izgleda se isplatilo.\nPokušavamo svake godine što više igrača da pozovemo da dođu, nije lako, jer je nedelja uoči turnira u Madridu i Rimu", rekao je Novak.\nNovak uz još jedan trofej za njegovu (sada već verovatno ogromnu) vitrinu dobio je/ zaradio je 66.500 evra i 250 ATP bodova.\nObjavio Vigi u 8:17 PM\nKategorije : beograd, ekonomija, sport, srbija, svet, zanimljivosti\nBlogger October 29, 2018 at 2:17 AM


FMP ipak bolji : O.S.D. "Beograd"\nFMP ipak bolji\nDerbi kola doneo je jednu od najboljih utakmica u dosadašnjem toku šampionata, sa dosta tempa i lepih poteza. OKK je bolje otvorio meč i brzo stekao deset poena prednosti – 18:8. Tek tada se bude košarkaši iz Železnika i preokreću rezultat u svoju korist.\nZahvaljujući odličnom šutu iz igre od 67 %, gosti odlaze na odmor sa pet poena prednosti – 48:43. „Klonferi“ su u prvom delu imali samo raspoloženog Zekovića, a prvi centar Tanasković nije ni igrao zbog bolesti.\nU nastavku, „Fmp“ se polako odvaja, ali ne zadugo. Napadajući zonu šutem za tri poena, OKK „Beograd“ prelazi u vođstvo, pogocima Živkovića i Zekovića, koji su ubacili po deset poena u trećem periodu.\nIpak, lider prvenstva imao je više raspoloženih igrača, a čak šestorica ubacili su deset i više poena. Među njima, odskočio je odlični Milutinović sa 19 poena, 7 skokova i 5 asistencija.\n“Klonferima“ je nedostajao barem još jedan raspoložen igrač, koji bi pratio Zekovića sa 33 poena i Živkovića sa 20 poena.\n“Bila je ovo jedna od najkvalitetnijih utakmica u prvenstvu. Lagano smo krenuli, kao što obično i krećemo, jer imamo nekoliko svilenih napadača. Ipak je ovo dobra uvertira za Kup“, rekao je Boško Đokić.\n“Imali smo ih u prvom delu, ali je Fmp zasluženo pobedio“, ocenio je Marko Ičelić.


DPE 2021 | Australija (za sada) produžava odsustvo - ESC Serbia | Evrovizija.rs\nU novom izdanju „evrovizijskog potpurija“ donosimo vam aktuelnosti u vezi sa dečjim Evrosongom koje su nam doneli Australijanci, Irci i domaćini Francuzi.\n🇦🇺 Australijanci (za sada) produžavaju odustvo\nČelnici drugog australijskog javnog emitera ABC (Ej-Bi-Si) objavili su da neće slati svog predstavnika na dečji Evrosong u Pariz, kao što su činili u periodu od 2017. do 2019. Ukoliko se Australija ipak odluči za povratak, prijavu za učešće će podneti drugi najveći emiter SBS (Si-Bi-Es), koji tu mogućnost nije isključio.\nOtkako je Australija prvi put stala na juniorsku evrovizijsku scenu 2015. godine, SBS je za emitovanje takmičenja i odabir predstavnika bio zadužen 2015. i 2016. godine, a ABC, kao što smo već napomenuli, bio je odgovoran za poslednja tri pojavljivanja Australije na juniorskoj sceni. Nijedan ni drugi emiter prošle godine nije prenosio takmičenje iz Poljske zbog neizvesnosti koja je vladala, i koja i dalje vlada oko kovida-19.\n🇫🇷 U razmatranju je više modela organizacije dečjeg Evrosonga 2021\nUprava Evropske radiodifuzne unije je u razgovoru za sajt ESC Plus navela da je u razmatranju više scenarističkih modela za organizaciju dečjeg Evrosonga u Parizu, zakazanog za 19. decembar. Trenutno je u opticaju tri scenarija nalik na ponuđene načine organizovanja seniorske Evrovizije 2021, a zasnovana su na trenutnim ograničenjima izazvanog kovidom-19 i podacima o vakcinaciji u Francuskoj. Trenutno je u Francuskoj vakcinisano 55,68% građana, a vlada ima nameru da sprovede do decembra populacionu politiku po kojoj bi 80% građana trebalo da bude vakcinisano do tada.\nU opticaju su sledeća tri modela organizacije:\nscenario A podrazumeva da se takmičenje održi bez ikakvog ograničenja za takmičare, delegaciju, novinare i prisutne u dvorani. Poslednji takav dečji Evrosong bio je održan 2019. godine;\nscenario B podrazumeva model po kom je ove godine bila organizovana seniorska Evrovizija u Roterdamu — dakle, podrazumeva se prisutnost socijalnog distanciranja i drugih sanitarnih mera koje bi bile na snazi za sve prisutne. Svi prijavljeni učesnici bi bili u obavezi da snime live-on-tape nastup, koji će biti korišćen u slučaju da delegacija ne može da doputuje u Pariz do dana održavanja takmičenja, ili da se neko zarazio koronom do pred takmičenje. Bilo bi prisutno maksimalno 3.500 gledalaca u dvorani „La Seine musicale“ tokom trajanja proba za žiri i emitovanja emisije uživo, ali tačan broj prisutnih bi zavisio od broja inficiranh u to vreme. Da bi se dobio pristup, potrebno je da prisutni budu negativni na kovid-19 (ne duže od 48 sati pre ulaska u Pariz). Što se tiče pres-centra, jedan deo novinara bi bio prisutan u Parizu, a drugi bi posmatrali konferencije iz udobnosti svojih domova;\nscenario C je identičan scenariju B, s tim što je razlika u tome što bi za one koji ne budu bili u mogućnosti da doputuju u Pariz bio korišćen live-on-tape nastup kao službeni, što je uradila i australijska delegacija za seniorsku Evroviziju u Roterdamu.\nScenario D, koji podrazumeva način na koji je dečja Evrovizija organizovana prošle godine, a to je da sve delegacije ostanu kod svojih kuća, najverovatnije će biti odbačen zbog uspešne organizacije ovogodišnje Evrovizije za odrasle i niske stope pozitivnih testova tokom priprema i trajanja takmičenja u Roterdamu. Međutim, svi ti planovi podložni su promenama zbog evoluirajuće prirode pandemije. Konačna odluka o idealnom scenarističkom modelu biće objavljena tokom septembra, a u narednih nekoliko sedmica biće objavljena i konačna lista prijavljenih zemalja učesnica.\n🇮🇪 Uskoro će startovati novo izdanje irske selekcije Junior Euroivsion Éire\nIrski emiter TG4, koji svoj program emituje na irskom/keltskom jeziku, objavio je listu članova žirija šoua Junior Euroivsion Éire, koji će se sastojati od šest epizoda. One će biti emitovane tokom predstojećeg jesenjeg perioda, a snimanje obavljeno tokom maja u studiju drugog irskog emitera RTÉ.\nDosadašnjeg voditelja Eogana Makdermota, koji je vodio svako izdanje navedenog selekcionog šoua između 2015. i 2019. će na toj funkciji zameniti Luis Kantilon.\nKao i minulih godina, o rezultatima eliminacionih emisija i finalne emisije odlučivaće tročlani žiri, od kojih će dva člana biti stalna, a treći će biti neko od nekadašnjih irskih evrovizijskih učesnika.\nStalni članovi žirija su:\nNijam Ni Hroinin — radijsko lice, direktor najslušanije irske radio-stanice za mlade Raidió Rí-Rá;\nFijana Obraonain — članica grupe „Hothouse Flowers“ (učesnici revijalnog programa Evrosonga 1988), članica žirija u šouu Junior Euroivsion Éire između 2016. i 2018, kao i kompozitor juniorske irske evrovizijske pesme Banshee iz 2019.\nGostujući članovi žirija su sledeći nekadašnji irski evrovizijski učesnici:\nduo „Džedvard“ (2011. i 2012);\nNijam Kavanag (1993. i 2010);\nBrajan Kenedi (2006);\nLesli Roj (2020. i 2021);\nMiki Džo Hart (2003);\nLinda Martin (1984. i 1992).\nZa sada nije poznat koncept takmičenja. Od 2015. do 2018. su se svi kandidati nadmetali sa originalnim kompozicijama, 2019. su se kandidati nadmetali s obradama poznatih pesama prepevanih na irski/keltski jezik, a takmičarska pesma za pobednika je bila izabrana interno.\nOznakeaustralija francuska irska


D`Ambrozio se i dalje trudi - F1, Auto Moto\nHotSport»Auto Moto»F1»D`Ambrozio se i dalje trudi\nD`Ambrozio se i dalje trudi\n| 2013-01-07T10:57:58+01:00\t7. jan 2013. 10:57|0 komentara\nŽerom D’Ambrozio odbija da odustane od šansi da obezbedi mesto u timu F1, uprkos činjenici da je ostalo još samo dva mesta i to u Katerhamu i u Fors Indiji. Belgijanac koji koristi konsultantske usluge Gravity Sport Management firme je dobio otkaz u Marusji na kraj 2011. godine, i proveo je poslednju sezonu kao rezervni vozač Lotus F1 tima.\n„Nastavljam da se trudim da obezbedim sebi mesto, jer to je ono što volim. Menadžerska kompanija koja stoji iza mene, radi naporno ali iako znam da mnogi iskusniji vozači nisu našli mesto, ja neću da odustanem dokle god postoje neke šanse. Videćemo…“\nD’Ambrozio ima najveće šanse da zadrži svoju poziciju rezervnog vozača koju je imao i prošle godine a do sada je pokazao da zna znanje kada je menjao Romaina Grosjeana koji je bio kažnjen zbog serije incidenata, završivši trku na Monci na 13. poziciji.\n26. godišnji belgijanac bi takođe mogao da se nađe i u DTM šampionatu jer je testirao tokom decembra Mercedesove automobile.\nTAGOVI: Formula 1, Žerom D’Ambrozio


Revija iranskog filma tokom februara | podunavlje.info\nSMEDEREVO, 9. februar 2018 – U saradnji sa Kulturnim centrom pri Ambasadi Islamske Republike Iran u bioskopu Centra za kulturu Smederevo biće održana revija iranskog filma u okviru koje će publika videti šest ostvarenja iranskih reditelja. Sve projekcije počinju u 20 sati, a ulaz je slobodan.\nU utorak, 13. februara publika će moći da prati film „Gde su mi cipele?“, adaptaciju debitantskog romana američke autorke Lise Dženove „I dalje Alis“. Film o ljubavi, porodici i nadi prati život Habiba Kavea, ostarelog vlasnika fabrike koji boluje od Alchajmerove bolesti. Godinama pošto ga je porodica napustila, odluka njegove ćerke da se vrati u Iran i obnovi kontakt sa njim unosi preokret u njegov život.\nPoslednji film koji će biti na repertoaru u okviru revije iranskog filma je „Pomahnitali top“ Abolhasana Davudija i ona će biti prikazan 22. februara. Radnja povezuje nekoliko mladih ljudi koji se upoznaju putem društvenih mreža, a zbog jedne šale otiskuju se na zastrašujući put koji svakome od njih donosi nov način shvatanja života i društva. Film je dobitnik nagrade „Kristalni Simorg“ na 33. Festivalu Fadžr u Teheranu za najbolji film i režiju, najbolje specijalne vizuelne efekte i zvuk, i za najbolji film po mišljenju publike.


EU pozvala sve političke aktere u Crnoj Gori na smirivanje tenzija | Novinska agencija Beta\nREGION | 21.01.2022 21:00 > 21.01 21:07\n"Crna Gora ima demokratski legitimitet. To je demokratska država i svoje probleme treba da rešava u državnim institucijama, a ne na ulici", poručila je šefica delegacije EU u Podgorici Oana Kristina Popa.\n"Ambasador Robert Veber (Webber) je saglasan da Evropska unija i zemlje članice neće odlučivati ko će biti u crnogorskoj Vladi, već da taj proces država sama treba da vodi i probleme da rešava unutar institucija, a ne na ulici", navela je Ambasada Nemačke u Crnoj Gori, na svojoj Fejsbuk stranici.\n"Biće mi čast da budem smenjen zbog ideje, a ta ideja je da bude narodna, a ne mafijaška volja", napisao je Bečić kratko na svom Tviter profilu komentarišući inicijativu za njegovu smenu koju je potpisalo 38 poslanika opozicije.\n"Ja sam Abazovića nekoliko puta pitao o toj potencijalnoj izdaji. On je meni rekao da me nikada neće izdati. Naravno da je ovo izdaja, ne mene kao mene, ovo dodje i prodje, već narodne volje koja je bila vrlo jasna i 30. avgusta iskazala šta misli o svemu tome. Ako meni ne verujete, pogledajte sve izjave gospodina Abazovića koje se tiču te teme i biće vam sve jasno. Ako sam krenuo u priču sa čovekom kome sam bezrezervno verovao, to je problem moje slabosti. Znači, ja nisam bio politički iskusan da bi mogao da prepoznam političke marifetluke", istakao je Krivokapić.


► Plenković: Oluja je bila pravno legitimna, vojno neizbežna i politički\nFoto : Beta/LANA SLIVAR DOMINIC\n"Pravno legitimna, vojno neizbežna i politički nužna, 'Oluja' je bila ključna ne samo za vraćanje u ustavno-pravni poredak Republike Hrvatske najvećeg dela okupiranih teritorija, nego i za otvaranje puta mirnoj reintegraciji tada okupiranog hrvatskog Podunavlja. Time je 'Oluja' sprečila nebrojene nove žrtve i patnje", napisao je Plenković u čestitki povodom Dana pobede i domovinske zahvalnosti, koji se obeležava 5. avgusta, kada i godišnjica "Oluje".\n"Zahvaljujući državničkom vodstvu prvog hrvatskog predsednika, dr. Franje Tuđmana, uz požrtvovnost i žrtvu hrvatskih branitelja, očuvana je samostalnost i celovitost Hrvatske", napisao je hrvatski premijer.\nOn je naglasio da je dolazak cele hrvatske vlade na sutrašnje obeležavanje 25. godišnjice Oluje poruka savremene Hrvatske koja je "rešila sve svoje strateške ciljeve i gradi uključivo i tolerano društvo".\nCentralna manifestacija povodom Dana pobede i domovinske zahvalnosti, Dana hrvatskih branitelja i 25. godišnjice "Oluje" održava se sutra u Kninu, u prisustvu hrvatskog državnog vrha, na čelu s predsednikom Zoranom Milanovićem.\nObeležavanju će prvi put prisustvovati i neki visoki politički predstavnik srpske nacionalne manjine - potpredsednik vlade iz Samostalne demokratske srpske stranke (SDŠ) Boris Milošević, što je u Zagrebu ocenjeno kao "snažna i važna poruka pomirenja" u odnosima Hrvata i srpske manjine, ali i Hrvatske i Srbije.


QOSHE - Pratnja korone - Borivoj Erdeljan\nPosebno – sigurno ne i jedino – upadljivo se to događa na izraelskoj sceni, gde Benjamin Beni Ganc, koji je u tri izborne runde vodio Plavo-belu koaliciju centra u ratu za „oslobođenje od kralja Bibija“, premijera optuženog za korupciju i zloupotrebu vlasti (suđenje je zbog pandemije samo odloženo), postaje partner Benjamina Netanijahua u sklapanju udružene vlade „zdravstvenog spasa“, ali sa malo izgleda da je to i trajnija „vakcina“ protiv političke paralize jevrejske države.\nPredsednik jerusalimske tehničke vlade Netanijahu – koja drži vlast u „vakumu“ – odlučio je da se sa najbližim savetnicima povuče u COVID 19 izolaciju (kaže „kao primer građanske discipline“) i pre rezultata epidemiološke provere, koji se pokazao negativan, ali političko borilište ne napušta ni za tren.\nNa drugoj strani plavo-bela politička zajednica centra se raspada: partija Ima budućnosti Jaira Lapida i nacionalni pokret (penzionisanog) generala Moše Jaalona napustile su „komandanta“ Benija i njegovu Partiju pribranosti, što je Kneset (parlament) potvrdio, pa je odmah počelo i preračunavanje nekolicine poslanika kome će se „carstvu“ privoleti.\nDo polovine prošle nedelje većina Izraelaca teško je mogla da poveruje u ovakav scenario, beleže trezveni uvodničari, naglašavajući da je Ganc bio „izvor nade miliona ljudi, koji su čeznuli da se stane na put........


Italija razmatra uvođenje „super zelenih propusnica“ - Svet - Dnevni list Danas\nPočetna » Svet » Italija razmatra uvođenje „super zelenih propusnica“\nPooštravanje antikovid mera zbog porasta broja novozaraženih i hospitalizovanih\nItalija razmatra uvođenje „super zelenih propusnica“\nM. K. 24.11.2021. 21:58\nItalija pooštrava antikovid restrikcije zbog porasta broja novozaraženih i hospitalizovanih, te se razmatra i zabrana pristupa nevakcinisanim građanima mestima za društvene i sportske aktivnosti.\nOčekuje se da tokom sledeće nedelje budu uvedene „super zelene propusnice“ kojima građani treba da dokažu da su vakcinisani ili da su preležali kovid 19 da bi mogli da uđu u bioskope, pozorište, teretane, noćne klubove, ski-liftove i stadione, kao i da bi bili usluženi u zatvorenom prostoru u restoranima i barovima.\nKako je preneo Gardijan, prema sadašnjim pravilima o „zelenoj propusnici“, ove aktivnosti su dostupne svima koji pokažu negativan test na kovid 19 koji nije stariji od 48 sati.\nItalijanski premijer Mario Dragi je pod pritiskom regionalnih guvernera da uvede strože zdravstvene mere za one koji se nisu vakcinisali. Ima navoda da Dragi razmatra da uvede obaveznu vakcinaciju za policiju i nastavnike.\nNije poznato da li bi nova propusnica bila obavezna u celoj Italiji ili samo u regionima s velikim brojem zaraženih i u kojima su bolnice pretrpane.\nItalija je uvela zelenu propusnicu u avgustu, a od oktobra je obavezna na radnim mestima. Takođe je neophodna za ulazak u vozove koji saobraćaju na dužim relacijama i za ukrcavanje na domaće letove. Prema novoj meri, nevakcinisani će i dalje moći da putuju i idu na posao ako pokažu negativan test.\nZbog mera na radnim mestima su intenzivirani protesti širom zemlje, naročito u Trstu, gde se poslednjih nedelja beleži skok broja zaraženih i hospitalizovanih. Inicijativu za pooštravanje mera je predvodio Masimiliano Fedriga, predsednik regiona Friuli Venecija Đulija koji okružuje Trst.\nFedriga, političar iz redova ultradesničarske Lige, ovog meseca je proteste protiv vakcinacije i zelenih propusnica ocenio kao „idiotizam“. On je u nedelju rekao da „super zelene propusnice“ nisu diksriminišuće i da bi jedina alternativa bila uvođenje karantina.\nUmberto Lukanđelo, načelnik odeljenja intenzivne nege u bolnici u Trstu, nedavno je rekao da 90 odsto kovid-pacijenata nije vakcinisano i da su mnogi bili na protestima.\nUvođenje strožih mera podržali su regionalni predsednici svih političkih orijentacija. „Mislim da vakcinisani treba da imaju povlašćeni pristup mestima socijalnog i kulturnog života, naročito da bi se sprečilo da se ta mesta zatvore“, rekao je Stefano Bonaćini, predsednik Demokratske partije levog centra u regionu Emilija-Romanja.\nĐovani Toti, predsednik partije Forca Italija u regionu Ligurija, rekao je da dodatne restrikcije treba da budu uvedene za „ljude koji se nisu vakcinisali, ne za one koji su to korektno uradili“.\nDo danas ujutru se potpuno vakcinisalo malo više od 84 odsto stanovnika starijih od 12 godina. U Italiji je u utorak registrovano 10.047 novoinficiranih i 83 smrtna slučaja, te je do sada od kovida 19 u zemlji umrlo ukupno 133.330 ljudi, što je najviše u Evropi posle Ujedinjenog Kraljevstva.\nAntikovid mereKovid 19super zelena propusnicavakcinacijaZelena propusnicaItalija


[PREMIUM] Večeras su najverovatnije bez osmorice fudbalera! - Sportske novosti\nNaslovna Fudbal Bet Info Fudbal Večeras su najverovatnije bez osmorice fudbalera!\nVečeras će morati da se snađu bez šestorice, a postoji mogućnost da neće moći da računaju na još dvojicu fudbalera. Sa druge strane, njihovom rivalu je pauza itekako prijala i sada se polako, ali sigurno, penju ka delu tabele koji ih interesuje. Utakmica je na programu večeras od 19:30 po našem vremenu.\nReč je o 30. kolu španskog prvenstva “LaLiga“, a od 19:30 po našem vremenu sastaće se Granada i Viljareal. Viljareal je trenutno u povoljnijoj poziciji i može se reći da im je pauza rezultatski prijala, jer su nakon sit eupisali dve pobede, nad Seltom i Majorkom, dok je Granada pobedila Hetafe i podelila bodove sa Betisom. Sedma pozicija vodi u kvalifikacije za Ligu Evrope, a vodiće se velika bitka za ovo mesto, u to nema nikakve sumnje.\nZa Granadu neće igrati Quini (10n/0g/0a, desni bek), Ismail Köybasi (6n/1g/0a, levi bek), Álex Martínez (5n/1g/1a, levi bek), Neyder Lozano (0n/0g/0a, centralni bek), Ángel Montoro (12n/1g/4a, centralni vezni) i Maxime Gonalons (25n/1g/1a, defanzivni vezni), dok su upitni José Antonio Martínez (20n/0g/1a, centralni bek) i Álvaro Vadillo (26n/3g/1a, desno krilo). Za Viljareal neće igrati Ramiro Funes Mori (12n/1g/0a, centralni bek) i Pau Torres (28n/1g/2a, centralni bek).\nMenadžer Viljareala, Javi Calleja, izjavio je pred utakmicu sledeće: “Oni su veoma kompetetivan tim. Radili su na svom načinu igre godinama i koriste svoje snage dobro. Opasni su iz prekida i igraju veoma dobro. Oni su jedan od naših direktnih rivala i moramo da budemo spremni fizički i psihički da bismo došli do dobrog rezultata iz teškog susreta. Moraćemo da izbegavamo prekršaje blizu našeg kaznenog prostora, a tim koji bude bio svežiji na kraju utakmice ima više šansi da pobedi. Ključ može da leži i u izmenama, a na kraju dana, onaj ko ima najbolji odnos sa igračima i fokusiran je na igru će imati više samopouzdanja na terenu. Dve pobede u nizu su nam dale samopouzdanje, ali ne želim da gledam daleko i da konstanto posmatram tabelu. Treba da mislimo samo na Granadu, da se fokusiramo na svaku utakmicu jer i dalje ima da se igra. Treba da pokušamo da privedemo sezonu kraju u našim rukama.“\nPoslednji put je Granada pobedila Viljareal u martu 2014. godine, a od tada su se sastali još 7 puta, gde je Viljareal slavio 4 puta, a viđena su i 3 remija. Na poslednjem međusobnom susretu viđeno je čak 8 golova. Nadamo se da će gosti i večeras uspeti da osvoje minimum bod, a da ćemo uz to videti dva gola na susretu i naplatiti tip “X2&2+” po kvoti 1.90, dok se tip “X2” plaća kvotom 1.40 večeras.\nPrethodni tekstKako nanjušiti prelaz?\nSledeći tekstNastavljaju li večeras neefikasno?!


Svet bezbednosti - Kosovo i Albanija kao rasadnici za "novi front" IS-a\nKosovo i Albanija kao rasadnici za "novi front" IS-a\nDatum vesti: 5.5.2016, 11:24\nAlbert i Jasin napustili su svoje domove na Kosovu i u Albaniji kako bi se pridružili džihadistima u Siriji, a sada su se vratili kućama kako bi popunili redove regionalnog ogranka Islamske države - takozvanog novog fronta, navodi se u reportaži koju je danas objavio Frans pres.\nJasin (30), koji radi kao mesar u predgrađu Tirane, odbio je da u razgovoru sa novinarima Frans presa kaže svoje pravo ime iz straha od odmazde. Jasin, otac troje dece, koji je i bio ranjen u sirijskom gradu Alepu 2014. godine, rekao je AFP-u da je napustio Albaniju "kako bi pomogao sirijskom narodu", dodajući da se nada da će Alah umeti da prepozna njegovu žrtvu, iako, kako je izjavio, "nije umro kao mučenik".\nAlbert Beriša, 29-godišnji diplomac fakulteta političkih nauka, kaže da je "emotivnu odluku" o odlasku na Bliski istok doneo nakon što je na televiziji i društvenim mrežama video šta se dešava u Siriji. Beriša je, međutim, zbog svoje odluke da se pridruži teroristima, prošlog meseca osuđen na tri godine zatvora.\nFrans pres podesća i na propagandni video snimak koji je Islamska država objavila prošle godine, pod nazivom "Čast je u džihadu: poruka narodima Balkana", koji se u tom materijalu opisuje kao "novi front" za džihad u Evropi.\nIako, kako je za AFP rekao jedan albanski policajac, novac nije glavni motiv dobrovoljaca za pridruživanje islamističkim teroristima, običan borac u redovima IS-a u Siriji zarađuje mesečno više od 740 evra, dok zapovednici dobijaju oko 1.740 evra.


Dioba Jakšića – prepričano, analiza lektire, likovi\nNarodnu književnost, za razliku od autorske ili pisane književnosti, stvorili su nepoznati stvaraoci. Pesme i prozna dela narodne književnosti su se prenosila usmenim putem.\nPrvobitni oblik pesme ili priče, menjao je vremenom svoj oblik, a ponekad i sadržaj zbog toga što je neko od prenosilaca u nizu, tokom pripovedanja ili pevanja uvek dodavao ponešto svoje, isto kao što je ponešto i izostavljao. Zbog toga se i kaže da su dela narodne književnosti produkt kolektiva i vremena, a ne određenih pojedinaca i trenutka. Stvaraoci narodne književnosti nisu obrazovani ljudi, već ljudi koji su svoju mudrost sticali kroz iskustvo.\nKroz istoriju nauke o književnosti možemo pratiti više pojedinaca koji su zaslužni za beleženje narodne književnosti, ali je od svih njih najpoznatiji i najzaslužniji Vuk Stefanović Karadžić. On je naše narodne umotvorine, prikupljao, sistematizovao i na svet izdavao (štampao). Zahvaljujući njegovom zalaganju, naša narodna književnost je izašla van okvira naše zemlje i jezičkog područja i bila prevođena u inostranstvu.\nNaša narodna književnost je podeljena na narodnu prozu i narodnu poeziju. Narodna poezija ili narodne pesme se dele na lirske, epske i lirsko-epske pesme ili pesme na međi, kako ih je zvao Vuk Karadžić. Narodna proza se deli na pripovetke, basne, novele, bajke, legende, anegdote, itd.\nPored Vuka Karadžića, sakupljanjem narodnih umotvorina bavili su se i drugi pojedinci, kao što smo već napomenuli. Još u drugoj polovini 17. veka i na početku 18. veka, pojavio se rukopisni zbornik Valtazara Bogišića (srpskog pravnog istoričara) pod imenom Pjesme iz starijih, najviše primorskih zapisa. Ova zbirka iz 1787. godine je sadržala bugarštice, narodne epske pesme dugog stiha.\nPre njega, jedan od većih zbornika narodnih deseteračkih pesama, uglavnom epske vrste, beležio je slušajući narodne pevače, neimenovani oficir austrijske vojske u regionu Vojne granice. Ovaj zbornik je bio objavljen 1925. godine, a priredio ga je pod nazivom Erlangenski rukopis, Gerhard Gezeman, nemački slavist.\nTek početkom i sredinom 19. veka, naše narodne umotvorine su bile prvi put sistematizovane i objavljene. Prvu zbirku pesama, pod nazivom Mala prostonarodna slavenoserbska pjesnarica, objavio je 1814. godine, Vuk Karadžić. Posle toga izašlo je Lajpciško izdanje iz 1822-23., zatim Bečko izdanje iz 1824-62. Uz pesme, Vuk je objavio i Srpske narodne pripovetke koje su sadržale i 166 zagonetaka. Ove pripovetke su izašle 1821. godine, a potom i 1853. godine. U 1866. godini se pojavila knjiga ženskih pesama, uglavnom iz Hercegovine, a njih je sakupio Vuk Vrčević, saradnik Vuka Karadžića.\nPošto su se ove narodne umotvorine pojavile u vreme evropskog romantizma i procvata nacionalnog romantizma, doživele su vrlo lepu recepciju u inostranstvu. Jakob Grim je počeo da uči naš jezik kako bi mogao da čita dela u originalu, a Gete je naše pesme upoređivao sa biblijskom Pesmom nad pesmama.\nUkupan broj naših epskih pesama je ogroman. Ima ih više hiljada, što dužih, što kraćih. Po sadržaju, pesme su raznovrsne i mogu se podeliti na desetak vrsta (krugova ili ciklusa) koje se opet mogu podeliti na podvrste u skladu sa događajima koji su u njima opevani. Najopštija podela epskih pesama bi bila na neistorijske i istorijske pesme.\nU neistorijskim pesmama se peva o izmišljenim događajima, o izmišljenim bićima i one su uglavnom vezane za pagansko doba. Zatim su tu pesme iz hrišćanskog perioda, gde se govori o Hristu, Bogorodici, svetiteljima, paklu, anđelima, grešnicima, čudesima.\nIstorijske pesme su najpoznatiji deo srpskog usmenog pesništva. U ovim pesmama se peva o događajima koji obuhvataju deo srpske istorije od 12. veka, pa sve do novijih vremena. Mogu se podeliti na krugove u odnosu na događaje o kojima se u njima govori. Najstariji događaji podrazumevaju vreme Nemanjića i Mrnjavčevića i to su pesme koje govore o događajima pre Kosovskog boja.\nU tim pesmama srećemo likove kao što su Nemanja, Sveti Sava, Stefan Dečanski, Car Dušan, Uroš, Kraljević Marko, itd. Posle njih dolaze pesme vezane za kosovske događaje. U njima se peva o pogibiji na Kosovu 28. (15.) juna 1389. godine. Smatra se da su ove pesme jedne od najlepših pesama.\nPosle toga idu pesme o Brankovićima i Jakšićima. U tim pesmama se opeva tužno vreme kada je stara srpska država propala. Ove pesme govore o vremenu despota Đurđa Brankovića i Jerine, zatim o njihovim sinovima Lazaru, Stefanu i Grguru, potom o slavi i veličini porodice Jakšića, itd.\nIza toga idu pesme o hajducima i uskocima, a zatim i pesme o oslobođenju Srbije i Crne Gore.\nDioba Jakšića – pesma pokosovskog ciklusa\nU pesme pokosovskog ciklusa spadaju one pesme koje govore o otporu turskim osvajačima i o prilikama u našoj zemlji nakon velikog poraza na Kosovu polju.\nIstorijski podaci kažu da je Srbija bila osvajana još dugih sedamdesetak godina nakon boja na Kosovu. Nakon turskog osvajanja, usledio je teror, a mnogi znameniti Srbi su se odselili u Južnu Ugarsku i tamo se pridružili vojsci koja se takođe borila protiv turskih osvajača. Naročito su se među njima isticali vojvoda prijezda, Vuk Grgurović i braća Jakšići.\nPesme pokosovskog ciklusa sadrže pesme koje govore o otporu našeg naroda prema nepravdi, zulumu i nasilju osmanskih osvajača, kao i o stanju i prilikama u Srbiji nakon pogibije i poraza na Kosovu. Bez obzira na propast, oni koji su ostali i preživeli, branili su čast i ono što je ostalo od domovine.\nIz ovih pesama saznajemo da su naši predaci bili spremni da pruže jak otpor osvajačima i da se do zadnjih atoma snage bore kako bi odbranili poslednje parče samostalne srpske države posle kosovskog poraza. Junaci i istorijske ličnosti koje se spominju su bili knezovi, banovi, vojvode i despoti, svi redom iz jakih feudalnih loza, poput Crnojevića, Brankovića i Jakšića. U pesmama pokosovskog ciklusa ima dosta stradanja, ali i ličnih tragedija.\nTakođe, u njima se peva o individualnom otporu naših poslednjih vladalaca. Pokosovski ciklus je potcrtan temom smrti. Najpoznatije pesme iz ovog ciklusa su pesme Ženidba Maksima Crnojevića, Smrt vojvode Kajice, Oblak Radosav, Bolani Dojčin, Margita djevojka i Rajko Vojvoda, Smrt vojvode Prijezde i Dioba Jakšića.\nAnaliza epske narodne pesme Dioba Jakšića\nPesma Dioba Jakšića spada u narodne epske pesme pokosovskog ciklusa. Ova pesma je kratka i lepa, sa jednim lirskim prizvukom. Središnja tema pesme jeste sukob unutar porodice, tako da je više okrenuta rešavanju individualnih pitanja nego kolektivnom problemu. Naravno, ovaj individualni problem je samo simbolički prikaz sveopšte nevolje.\nNarodni pevač ima za cilj da u ovoj pesmi ostvari jedinstvo ljudskog i mitskog.\nSrpska vlastela je nakon Kosovske bitke bila oslabljena, a tu oslabljenost je pojačavala i međusobna netrpeljivost među pripadnicima pojedinih vlastelinskih porodica. Glavni likovi u pesmi su braća Jakšići, Bogdan i Dimitrije. Oni dele nasledstvo i tu nastaje glavni problem. Podela između njih simbolizuje podelu celokupne srpske vlastele. Braća Jakšići uspešno dele zemlju, ali zapinju kod deljenja sokola i konja koji su tradicionalni simboli našeg gospodstva i otmenosti srpskih junaka i vlastelina. Njihova bratska ljubav se zbog inata pretvorila u mržnju. Stariji među braćom, Dimitrije, uz pomoć svoje ljube Anđelije, rešava da otruje svog brata Bogdana, ne bi li njemu pripali i konj i soko. Anđelija je trebalo da bude izvršilac njegove naredbe.\nNa sreću, Anđelija je moralno jaka žena, svesna situacije i ona na sve načine pokušava da ublaži inat među braćom, te da ih pomiri i vrati na ispravni put. Uz veliku ljubav koju u svom govoru pokazuje, Anđelija se moli deveru da bude popustljiv i da pokloni sokola i konja. Za uzvrat, ona deveru nudi čašu molitvenu. To bi bilo njeno uzdarje.\nDmitar odlazi u lov i u tom lovu soko biva povređen, tačnije jedno krilo mu je povređeno. Ovo ga natera da se zamisli nad pitanjem odnosa njega i njegovog brata. Dmitar shvata da je ljubav između braće najvrednija i da nikakvo blago ne može zameniti ovu svetinju. Sebičnost koju je ranije pokazivao metaforično se proziva kroz poređenje koje soko iznosi dok ga polomljeno krilo muči i boli. Soko tada kaže kako mu je bez krila isto kao što je jednom bratu teško bez drugoga. Dmitar u ovim sokolovim rečima uspeva da prepozna sve što ga je snašlo i shvata koliko je pogrešio, pa žuri svojoj kući kako bi ispravio grešku. Anđeliji je već naredio da otruje njegovog brata i sada želi da spreči ovaj događaj. Na sreću, Anđelija nije otrovala Bogdana, već je uspela da uz pomoć svoje plemenitosti spreči tragediju.\nU ovoj pesmi, veliku ulogu igra Anđelija. To je jedna od retkih srpskih narodnih epskih pesama u kojima žena preuzima ulogu moralnog stožera i u kojoj je ženski lik deo epske tradicije u smislu moralnog uzdignuća.\nPesma Dioba Jakšića je zasigurno jedna od najlepših pesama pokosovskog ciklusa. Jedan od glavnih razloga njene lepote leži u njenoj jezgrovitosti i u harmoničnom premrežavanju onoga što je lično i pojedinačno sa onim što je kolektivno.\nTakođe, ova pesma na izuzetan način daje psihološka stanja i odnose među junacima koji kulminiraju u dramatičnim trenucima. Jedan od najlepših ženskih likova junačkih (muških) pesama dat je u liku snahe Anđelije, što je prava retkost u našoj narodnoj epici.\nNaslov pesme najavljuje glavnu temu, a to je deoba između braće. Dakle, pesma će se baviti porodičnim pitanjem, tačnije porodičnom dramom. Ipak, iza ove intimne drame, koja se odvija na individualnom nivou, krije se jedno opštije pitanje, društveno-politički problem onoga doba – disharmonija koja je vladala među srpskim feudalcima nakon propasti srpskog carstva na Kosovu, njihova samoživost i surevnjivost.\nNesloga među članovima porodice, a naročito među braćom, česta je tema u našoj narodnoj književnosti (i ne samo narodnoj). Nesloga se prikazuje u različitim oblicima i o različitim povodima. U pesmi Dioba Jakšića neslaganje među braćom poprima široke razmere, tačnije, širi se na čitavu porodicu i državu, pa ono što je samo porodična stvar, postaje opšti problem. Jakšići pripadaju vlastelinskoj porodici, što znači da su oni vladari srpskih zemalja, pa je njihovo neslaganje problem čitave nacije.\nOva nesloga se prikazuje tragičnošću koja ide u dva toka. Vrlo razočaravajuće deluje činjenica da su braća Jakšići jednostavno i lako podelili zemlju, jer se ta zemlja tiče i drugih života i ljudi. U pitanju su veoma teška vremena kada se Srbi bore za svoj nacionalni opastanak. Podele bilo koje vrste slabe i odbrambenu i moralnu i političku moć i potencijal srpskih zemalja.\nProblem je nastao kada su braća delila sokola i konja i kako narodni pevač komentariše, to i nisu bili neki važni razlozi – “da oko šta, veće ni oko šta”. Olako se prelazi preko mnogo krupnijih stvari, ali se oko ovih sitnica stvaraju veliki jazovi. Dmitar je čak spreman da ubije brata zbog konja i sokola. Kako tumačiti ovakav nagon? Da li kao prkos, inat ili lakomislenost? Ipak, ne treba smetnuti sa uma da su konj i soko, u srpskoj epskoj tradiciji, simboli plemenitosti, gospodstva, herojstva, staleža, itd. To je nešto što je pripadalo njihovom ocu i što govori o stareštvu, odnosno hijerarhiji, kao i o renomeu.\nSukob među Jakšićima poprima kosmičke razmere jer su nad njihovim grehom začuđene i zgrožene i zvezde i Mesec.\nDmitar Jakšić je sebičan čovek, ali ujedno i kukavica. On ne uspeva sam da se raspravi sa svojim bratom, već traži pomoć svoje žene, odnosno naređuje joj da ubije Bogdana.\nBogdan poštuje ljubaznost Anđelijinu i ceni to što se ona pred njim “do zemljice klanja”. Ona je njega ljudski dirnula i on se sažalio jer je shvatio da je Ađeliji stalo da ih pomiri.